text:
Hagaragajwe uburyo abashakanye barushaho gusobanukirwa akamaro k’uburinganire
Ni gahunda nyinshi n’amategeko ashyirwaho na Leta y’u Rwanda hagamijwe gushimangira ihame ry’uburinganire hagati y’umugore n’umugabo, ariko wagera hasi mu miryango ugasanga ntibyubahirizwa.
Ibi ahanini bikunze kugaragara mu bice by’icyaro by’umwihariko mu bakora ubuhinzi n’ubworozi aho usanga umugore avunika ahinga cyangwa yita ku matungo ariko byagera igihe cyo kugurisha umusaruro ugasanga inyungu yihariwe n’umugabo.
Mu gushakira umuti iki kibazo, tariki 29 Kanama 2016, Umuryango ugamije kurwanya inzara n’ubukene (SAFE) wagaragaje uburyo bwitwa GALS Gender Action Learning System) bushobora gufasha abashakanye guhindura imyumvire no gusobanukirwa n’akamaro k’ubwuzuzanye mu kugeza urugo ku iterambere.
Umuyobozi mukuru ushinzwe ibikorwa muri SAFE, Musafili Ndatsikira yavuze ko ubu buryo bwitwa GALS bufasha abagore n’abagabo kwigenzura no gusobanukirwa impamvu bakwiye kugira uruhare rungana mu ishyirwa mu bikorwa rya gahunda z’ingo.
Ati” Mu buryo bwo kwigisha ntabwo twe tuza nk’abantu baje gutanga ibiganiro ahubwo tubafasha kubyikorera ubwabo. Niba ari ibibazo bafite usanga aribo babigaragaza, niba ari intego bashaka kugeraho bakaba aribo bazishyiriraho.”
Ndatsikira yakomeje avuga ko abantu bifuza kongerera ubushobozi ingo zitandukanye cyangwa koperative bakwiye no kongeramo iyi gahunda ya GALS kugira ngo ibafashe gukora imishinga yabo neza kandi mu bwuzuzanye.
Iyakaremye Nyinawinkindi Arlette, Umukozi mu Rwego rushinzwe kugenzura iyubahirizwa ry’uburinganire mu iterambere ry’Igihugu, GMO yavuze ko ubu buryo ari ingenzi cyane kuko buzafasha kugaragaza ibibazo by’ubusumbane mu miryango kugira ngo bishakirwe umuti.
Yakomeje avuga ko bagiye kugenzura ibyo GALS yagejeje ku batuye mu duce yatangiye gukoreshwamo kugira ngo barebe umusaruro itanga ibe yakoreshwa n’ahandi.
Izabiliza Edinasi utuye mu Karere ka Kamonyi yavuze ko kuva basobanurirwa iyi gahunda ya GALS, babona ko hari icyahindutse mu mibereho yabo aho abagore n’abagabo basigaye bajya inama ndetse bakumva ko bose banganya uburengenzira ku nyungu yavuye ku musaruro w’ibyo bahinze cyangwa amatungo yabo.
GALS ni uburyo bwatangijwe n’uwitwa Linda Mayoux mu 2002 aho abashakanye bagaragaza imirimo bakora, imitungo bafata nk’iyabo bwite, amafaranga bafite, imvune bahura nazo ndetse n’aho bifuza kugera bifashishije ibishushanyo.
Nyuma yo kwisesengurira ubuzima bwabo, babasha kumva neza impamvu bakwiye gufatanya muri byose no kugira uburenganzira bungana kugira ngo urugo rwabo rutere imbere ndetse n’ushaka kubongerera ubushobozi abone aho ahera.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


c: text/html

text:
Bashyingiwe bambaye ubusa
Kelly Clinton na Leeiggets bashyingiwe bambaye ubusa mu ruhame nyuma yo kwemera kwitabira amarushanwa ya Radio yo mu Bwongereza yo gusezerana bambaye ubusa. Ibi bakaba barabikoze ahanini kubera ko bari bamaze imyaka igera kuri 11 barabuze ubushobozi bwo kubana nk’ uko urubuga zygonet.com dukesha iyi nkuru rubivuga.
Nk’uko uru rubuga rukomeza rubivuga, aba bakundanye basanze nta yindi nzira bazabona uko babana nuko biyemeza kwitabira aya marushanwa yabasabaga gukuramo imyambaro yabo yose maze bakambikana impeta mu ruhame nta n’umwe muri bo wambaye.
Bamaze kugera muri aya marushanwa bagize amahirwe yo kuyatsinda ku majwi 65% y’abumva iyi radio batoraga, bityo iyi Radio yari yayateguye ibishyurira ibyo bakoresheje byose mu bukwe bwabo bwabaye kuwa 15 Werurwe.
Ubu bukwe bwabo bwari bwitabiriwe n’Inshuti, abavandimwe n’ imiryango nyamara ba nyirabwo batambaye, bwabereye muri Hoteli Honiley Court de Warwick yo mu Gihugu cy’Ubwongereza.
Nyuma y’ibi birori, abashyingiwe bambaye ubusa batangaje ko n’ubwo babashije kwambara ubusa mu ruhame bwose ngo byari byabatonze ku buryo bumvaga bafite ikimwaro n’isoni zo kwambara batyo mu ruhame. Gusa ngo bishimiye ko bahaye urugero rwiza abantu bose bumva bifuza kuba bakora ubukwe bw’igitangaza kandi bw’akataraboneka nk’ubu bakoze.

robotstxt: allowed

filter: keep


text:
1 timoteyo 1
1.Pawulo wagizwe intumwa ya Kristo Yesu, ku bwitegeko ryImana Umukiza wacu na Kristo Yesu ari we byiringiro byacu, 2.ndakwandikiye Timoteyo, umwana wanjye nyakuri nibyariye mu byo kwizera. Ubuntu nimbabazi namahoro bibe kuri wowe, biva ku Mana Data wa twese no kuri Kristo Yesu Umwami wacu.
Umurimo wagenewe Timoteyo, ari muri Efeso
3.Ugume muri Efeso nkuko nakwinginze ubwo najyaga i Makedoniya, kugira ngo wihanangirize bamwe kutigisha ukundi, 4.cyangwa kwita ku migani yibinyoma cyangwa amasekuruza atagira iherezo, bidafasha umurimo wImana wo kwizera ahubwo bizana impaka. 5.Ibyo mbibategekeye kugira ngo bagire urukundo ruva mu mutima uboneye kandi uticira urubanza, bagire no kwizera kutaryarya. 6.Ibyo bamwe babiteshutsemo biyobagiriza mu biganiro byamanjwe, 7.bashaka kuba abigisha bamategeko, nyamara batazi ibyo bavuga ibyo ari byo cyangwa ibyo bahamya babishegera. 8.Icyakora tuzi ko amategeko ari meza koko iyo umuntu ayagenjeje uko bikwiriye amategeko, 9.kandi tuzi ko amategeko atashyiriweho umukiranutsi, keretse abagome nibigande, nabatubaha Imana nabanyabyaha, nabatari abera nabatita ku byImana, nabakubita ba se na ba nyina, nabicanyi 10.nabasambanyi nabagabo bendana, nabanyaga abantu bakabagura, nababeshyi nabarahira ibinyoma, nibindi byose bidahura ninyigisho nzima, 11.zihuje nubutumwa bwiza bwubwiza bwImana ihimbazwa, ubwo nahawe.
Pawulo ashimira Imana imbabazi yamugiriye
12.Ndashimira Kristo Yesu Umwami wacu wambashishije, yuko yatekereje ko ndi uwo kwizerwa, akangabira umurimo we 13.nubwo nabanje kuba umutukanyi nurenganya numunyarugomo. Ariko narababariwe kuko nabikoze mu bujiji ntarizera; 14.kandi ubuntu bwUmwami wacu bwarushijeho kunsagirizwa, bufatanije no kwizera nurukundo rubonerwa muri Kristo Yesu. 15.Iri jambo ni iryo kwizerwa rikwiriye kwemerwa rwose, yuko Kristo Yesu yazanywe mu isi no gukiza abanyabyaha, muri bo ni jye wimbere. 16.Ariko icyatumye mbabarirwa ni ukugira ngo Yesu Kristo yerekanire muri jye uwimbere kwihangana kwe kose, ngo mbe icyitegererezo cyabazamwizera bagahabwa ubugingo buhoraho. 17.Umwami nyiribihe byose udapf, kandi utaboneka, ari we Mana imwe yonyine, ihimbazwe kandi icyubahiro kibe icyayo iteka ryose, Amen. 18.Mwana wanjye Timoteyo, ndakwihanangiriza nkurikije ubuhanuzi bwa kera bwahanuye ibyawe, kugira ngo buduheshe kurwana intambara nziza, 19.ukomeje kwizera kandi ufite umutima uticira urubanza. Uwo mutima bamwe barawuretse bahinduka nkinkuge imenetse ku byo kwizera. 20.Muri abo ni Humenayo na Alekizanderi, abo nahaye Satani kugira ngo babyigireho kudatuka Imana.
Uri gusoma 1 timoteyo igice cya:


text:
Mar 17, 2016 Bienvenu Ndacyayisenga Politiki 0
Nyuma yaho umuyobozi muri RGB ushinzwe imitwe ya Politiki n’imiryango ishingiye ku madini, Aime Barihuta atangarije ko hari imiryango ibiri yasabye kwemererwa gukorera mu Rwanda ivuga ko igendera ku mbaraga za shitani,akongeraho ko nta wabuza iyi miryango gukora kuko buri wese afite uburenganzira bwo gusenga mu buryo ashaka,kwaba ari ugutatira indahiro y’umwami Mutara wa III Rudahigwa,abaturage nabo hirya no hino bamaganye ubu busabe bw’aba bakorera Shitani kuba batahabwa intebe mu Rwanda.
Nyuma y’ ikiganiro IGIHE cyagiranye n’umuyobozi muri RGB ushinzwe imitwe ya Politiki n’imiryango ishingiye ku madini, Aime Barihuta Haba,akavuga ko hari imiryango ibiri yasabyekwandikwa mu buryo bwemewe n’Amategeko kwemererwa gukorera mu Rwanda ivuga ko igendera ku mbaraga za shitani,akongeraho ko u Rwanda ari igihugu kigendera kuri Politiki yemerera buri wese uburenganzira bwo kwishyira akizana harimo no gusenga,ubwisanzure mu bitekerezo, mu mutimanama, mu guhitamo idini, mu gusenga no kubigaragaza mu ruhame burengerwa na Leta mu buryo buteganywa n’amategeko nkuko bigaragara mu Itegeko Nshinga ry’u Rwanda
Njyewe Mutara Charles Léon Pierre ndagupfukamiye kugira ngo nemeze ko ari mwe bagenga b’inteko z’u Rwanda mu kaga no mu butabera. Umuzi ushingiweho n’ubutegetsi bwarwo n’ingoma yarwo, Nyagasani Krisitu Umwami ni wowe warwiremeye uruha abategetsi bo kurugenga mu izina ryawe uguma kurugwiza urugobotora ku ngoma nyinshi rutarakumenya igihe wabirindirije ubonye kigeze uruha kugera mu ngoma yawe uruzanamo intumwa zawe zo kurugezamo urumuri rw’amahame abeshaho iteka.
Urugezamo kandi n’abakurerera ngo batwigishe ubutegetsi barutoze amajyambere y’ibyiza bikiza byose hano munsi natwe abanyarwanda twese twese twemeje ku mugaragaro ko tukuyobotse ukaba umwami wacu twakiranye icyubahiro amahame abeshaho y’ubwami bwawe.
Mwami nguhaye igihugu cyanjye abavandimwe nanjye ubwanjye, abagabo watumye bahe umutima w’ubudacogora mu ishyaka barurwanirira byo kurushyira imbere no kurukomezamo amahoro aruhuza n’Isi yose.
Ubavanemo imico yakera yo guhuguzanya, kubeshyerana kugirirana nabi, kwamburana n’izindi ngeso mbi zose zidahuje n’ubuvandimwe nifuza kubona bwirambuye mu ngoma yawe.
Ubagwizemo inema zibamurikira, zibajijura, zibavanemo ubunebwe n’ingeso zindi za gipagani zireme itegeko ryo gusenga wenyine Mungu waremye byose.
Abagore ubahe umutima w’ubudahinyuka babe ba mbere mu nteko barutegeye urugori, barere neza abana waduhereye kurugwiza.
Bareme imitima yabo bayishyiremo icyubahiro cyawe n’urukundo rw’igihugu cyacu cy’u Rwanda.
Ingo zabo uzikomeze amahoro, abashakanye bahuze imitima babe nk’umibiri umwe nk’uko nawe umenyeranye na kiliziya yawe.
Abatware ubahe kurutegekana ubutabera barutsindemo akarengane n’imigenzo inyuranyije n’ubutungane watwigishije, ubwabo ubakomezemo umwete wo kwilinda ingeso za gipagani zo kwangana no kwiremamo ibice byatuma urukundo utwifuzamo rudashinga imizi mu gihugu cyawe ubatsindire kuryana mu migenzereze yabo.
Ubatsindire guhendana ubwenge mu guhemukirana mu nama bazajya bagutunganyiriza u Rwanda wabaragije.
Ubarinde kurenga no kwica umugenzo mwiza w’ubunyangamugayo ubahe guca imanza zitabera no kutagira uwo barenganya ngo barengere uwo bikundiye.
Ubarinde kurwarana inzika no kugira uwo barengana n’umwe mu Rwanda rwawe ubavanemo rero imigenzo yose ya gipagani inyuranyije n’ingoma y’ubutegetsi bwawe.
Intumwa zazanywe no kutwigisha ibibeshaho iteka n’abazanywe no kutuyobora inzira y’ibyerekeye amajyambere natwe bene igihugu dushyire hamwe dutunganye igihugu cyacu k’umurimo dushyizeho umwete tugikorera n’amahanga yose uko angana tuyisingiza mu ruhame tugira tuti:”Kristu Umwami n’umubyeyi Mariya baragahorana ububyeyi bwose ubu n’iteka ryose”. Amen
Abaturage bamaganiye kure ubu busabe bw’aba bavuga kandi bemera ko bakorera Shitani,uwitwa Anne yagize ati: Uyu Muyobozi(RGB) Asigeho Guha Urwaho Ikibi Ngo Agihe Intebe, Koko Satani Ahabwe Uburenganzira Bwo Gukorera I Rwanda No No Turabyanze Ye Kwitwaza Itegeko Nshinga Nitwe Turishyiraho,tukarihindura,tukanarikuraho Mugihe Ribangamye. BWANA MUYOBOZI WA RGB EXCELLENT WAGUHAYE UBWO BUBASHA NTAZEMERE GUHA IGIHUGU IMANA YAMUHAYE SATANI AHUBWO HATEGURWE REFERANDUM DUSHYIREHOKO NTA YINDI MANA TUZAKORERA ABANYARWA URETSE IMANA YO MU IJURU. Oya Oya Ntibikabe Ntibikabe Ko Twemerera Sekibi, [MANA Ubyumve Urengere Igihugu Cyacu Umuyobozi Watekereza Gutanga Abanyarwanda Mumaboko Ya Satani Uzamutsinde Umukureho Niwowe Muyobozi Wambere Wabanyarwanda Mana Tabara U Rwanda Ufashe Nabayobozi Bacu Mu Izina Rya Yesu Amen.
Uwitwa kanyamanza yagize ati: Ubu noneho impamvu nyayo yatumye tuvana mu irangashingiro ry’itegeko nshinga igika cyavugaga ko “Imana isumba byose kandi ishobora byose”, ziragenda zirushaho gusobanuka. Hari n’ibindi bitari Imana bigomba kubona umwanya mu buzima bw’ababanyarwanda no mu mategeko bagenderaho. Amwe mu mategeko y’Imana, turateganya kuyasiba mu gitabo cy’amategeko ahana, ngo kuko kuyarengaho atari icyaha ari ukwica amasezerano gusa. Ariko se ubundi bamwe muri abo bakozi ba Satani n’abiringiye isi ntibari basanzwe banakora ku mugaragaro wa mugani? Ko abanyarwanda bamwe bica ukagira ngo ni umukino, kugeza ubwo umuntu aguhitana akuziza amafaranga igihumbi, bakiba ukagira ngo bari muri sport n’Umugenzuzi w’Imari ya Leta akaba yarumiwe, wavuga rwiyemezamirimo abaturage bose bakavuza induru kuko basigaye bahita bumva umwambuzi, gusambana bikaba bamwe barabigize intera ya gatatu yo gutanga akazi hejuru ya test yanditse na Interview, ukaba usanga abantu b’abagabo barandura imyaka y’umuhinzi wavunitse ukibaza niba bazi kwangiza iby’abandi icyo bivuga, kubeshya no kubeshyera abandi ba mpemukendamuke bikaba bibahesha umugati n’ubutoni ku manywa y’ihangu, ko usigaye uvuga kutifuza umugore cyangwa umugabo w’undi bamwe bakakureba nk’aho uvumbutse ku yindi si, wavuga kubaha ababyeyi ugasanga abemera ko urukwavu rukuze barurya baragenda biyongera, gusenga ku munsi w’Imana bikaba bisigaye bireba abakiyemera gusa bamwe biyita abanyabwenge bafata nk’indindagire, n’ababatijwe bamwe gusenga bakaba barabisimbuje gukora sport yo kurwanya ubusaza n’indi mihango tudashaka ko ikorwa mu minsi y’akazi, kurahira izina ry’Imana mu binyoma tukaba tudahwema kubibona mu bayobozi beguzwa hato na hato batatiye iyo ndahiro… Icyo tutazabona mu mategeko yacu ni iki? Ngaho nibakomeze bashyekerwe, Imana izashyira ibereke ko ari Imana, ntaho ihuriye na za Rugeyo z’umweru zijya ziturangaza imbere, cyangwa imana yeze twibwira ko yadutazurira ejo hazaza. Nyamara ngo uyambariza ku ishyiga ikagusiga ivu.
Src: umurashi.rw
Nd. Bienvenu/Isange.com/Tel:0785247778,0725040607.
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ku isaha ya saa kumi n’imwe z’umugoroba mu ihema rinini riherereye muri Camp Kigali ahazwi nka Akagera Hall hasanzwe hanabera inama zikomeye mu guhugu , habereye igitaramo cy’umuhanzi Corneille Karekezi aho yamurikaga Album ye ya kabiri yise ‘ Njye ndi umugeni wawe Yesu ‘.
Iki gitaramo cyaririmbwemo n’abahanzi bakomeye mu ndirimbo zihimbaza Imana mu Rwanda nka Dominic Nic , Alexis Dusabe , Pasiteri Rushema na Bosco Nshuti.
N’igitaramo kitabiriwe na bimwe mu byamamare mu ndirimbo zihimbaza Imana , ndetse n’abari mu nzego za leta bakaba n’inshuti bwite z’umuhanzi Corneille Karekezi .
Muri aba harimo uwahoze ari Ministiri wa Siporo n’Umuco mu Rwanda Ambasaderi Joseph Habineza waje aherekejwe na se umubyara na mushiki we , Bishop Vuningoma Dieudonne , Apôtre Mignone , umuramyi Patient Bizimana , Aline Gahongayire , Dominic Nic na Alexis Dusabe , umuraperikazi The Pinck n’abandi baje bahagarariye amakorali atandukanye yiganjemo ayo mu Itorero rya Pantekote mu Rwanda ADEPR .
Corneille Karekezi yashimiye imbaga y’Abanyarwanda bari baje kumutera iteka , asobanura uko indirimbo ze zagiye zimuzamo , nkaho yavuze ko mu ndirimbo ze harimo iyo yahimbye ubwo yari mu gihugu cya Israheli , ikaba icurangitse mu njyana imeze neza nkiyubahiriza igihugu cya Isiraheli ‘ Hope ‘.
Yongeyeho ati :” Njyewe niga mu mashuri yisumbuye sinajyaga nizihiza umunsi w’amavuko wanjye . Sinjya nishimira umunsi Mama yambyariyeho kuko yaransutse mu byago n’amakuba . Nishimira umunsi nakirijweho kuko ariwo munsi Yesu yankuriyeho ibyaha .”
Yasobanuye ko ibyo byamubagaho bisa neza neza n’ibivugwa muri Bibiliya muri Zaburi 51 ndetse n’ibyabaye k’umukozi w’Imana Yobu .
Yavuze uko yabatije umuntu mu Bufaransa .
Corneille Karekezi yavuze uko yabatije umuntu w’umugore ubwo bari mu gihugu cy’Ubufaransa , ariko mbere yo kumubatiza hakabura Yorodani cyangwa Pisine hiyongereho ikibazo cy’umwanya muto yarafite wo kumara muri icyo gihugu .
Ati :” Nari mu gihugu cy’Ubufaransa , mpura n’umugore wizeye Yesu ariko ashaka kubatizwa . Nshaka umuntu wamubatiza ndamubura , mbura n’uwantiza Pisine ngo mubatize . Naje kubona umugezi uri mu mujyi wa Paris ndamubatiza . Ariko mbere yuko mubatiza twagize ikibazo cyo kubona igitabo cy’indirimbo ngo turirimbe , we ambwira ko agifite , yiruka ajya kukizana avuga ko afite igitabo cya Corneille Karekezi . Duhita dutangira kuririmba indirimbo iri muricyo gitabo cyanditsemo indirimbo zanjye dufatanyiriza hamwe kuririmba indirimbo yanjye yitwa ‘ Akira Iyi Ndirimbo Ngutuye Yesu ‘.
Zimwe mu ndirimbo zaririmbwe muri iki gitaramo ni :” Abantu barakwanze Yesu , Mbere na mbere hariho […] , n’izabandi bahanzi nka Dominic Nic waririmbye ‘ Ashimwe , Arikumwe natwe ‘ , ndetse n’izindi za Alexis Dusabe waririmbye zimwe mu ndirimbo ze zakunzwe mu myaka yashize .
Corneille Karekezi indirimbo ze zashimishije benshi bitewe nuko zanditse .
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugira ngo umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Rene Hubert
12,780 total views, 1 views today


text:
M’ubuzima bwawe ushobora kuba ubona ko ibyo wari wizeye byose birangiye . Yewe nuwo witaga umuvandimwe wawe cyangwa undi wese wari wizeyeho kukugirira neza , urabona atakwitayeho. Ubukene , umubabaro n’agahinda k’abawe bigiye kuguturitsa umutima . Ariko uyu munsi ijambo ry’Imana rirambwira ngo ” Humura “.
Umukozi w’Imana Intumwa ( Apotre Dr Paul Gitwaza ) , umushumba w’itorero rya Zion Temple ku isi arakugezaho ijambo ry’Imana riguhumuriza umutima yise ” AGAFU KA NYUMA ” . Iki kigisho kirimo ubutumwa bwa buri muntu kuri uyu munsi . Iki kigisho turagikesha urubuga rwa Authentic .
REBA IKIGISHO CYA APOSTLE Dr Paul M. Gitwaza GIKUBIYE MU CYISWE ” AGAFU KA NYUMA ”
Kanda hano Ukomeze udukurikirane kuri Facebook yacu maze uhite ukora Like bizajya bikorohera guhita ubona amakuru yacu muburyo bwihuse
Ntakirutimana Janvier
17,962 total views, 6 views today


text:
Muri iyi si harimo abakiriye Kristu n’abataramwakira. Bene aba bantu bombi, baragirwa inama na Pastor Jimmy Muyango, yo gukomera kuri Kristu ku bamwemeye, no kumwakira ku bataramwemera.
Aganira na UBUGINGO.COM, yagize ati, “Udafite Kristu, namwakire.” “Uwamwakiriye na we abeho ubuzima nk’ubwo Yohana yavuze bwo kwera imbuto zikwiriye abihannye.”
Ashingiye ku Ijambo riri muri Matayo 5:13 n’uwa 15, “Muri umunyu w’isi. Mbese umunyu nukayuka uzaryoshywa n’iki? Ntacyo uba ukimaze keretse kujugunywa hanze, abantu bakawukandagira. Nta bakongeza itabaza ngo baritwikirize intonga, ahubwo barishyira ku gitereko cyaryo rikamurikira abari mu nzu bose.”
“Nasaba udafite umucyo, kuwakira muri we, kandi natwe twamaze kuwakira, tuwemerere ujye ku gitereko; umurikire abantu bose aho bari.”


text:
Ariko twebweho ubwo turi ab’amanywa, twirinde ibisindisha twambaye kwizera n’urukundo nk’icyuma gikingira igituza, kandi twambaye ibyiringiro byo kuzabona agakiza nk’ingofero.Kuko Imana itatugeneye umujinya, ahubwo yatugeneye guheshwa agakiza n’Umwami wacu Yesu Kristo” 1 Abatesalonike 5:8-9
Akenshi iyo baguhamagaye kuri terefoni mu masaha utatekerezaga ko baguhamagaramo, urugero wenda n’ijoro cyangwa mu gihe cyo kuruhuka, ujya kumva muri wowe uribwira ngo” byanze bikunze ngiye kwakira amakuru mabi” hari n’abavuga cyane rwose wumva ko byabahangayikishije mbere ko bitaba ariko se kuki utakwibaza ngo kuki batihanganye ngo bambwire iyi nkuru nziza mu gitondo cyangwa mpugutse?
Hari igihe umukoresha aguhamagara akubwira ko ashaka ko mubonana ugahita utekereza ko hari ikintu kitari kiza agiye kukubwira, none se kuki utatekereza ko ari igihe cyo kuzamurwa mu ntera cyangwa kugenerwa ishimwe runaka?
Akenshi usanga ibitekerezo byacu biba byarabaswe no guhora bitekereza ko turahura n’ingorane gusa, ariko ibanga ni rimwe gusa ryo kurinda ibitekerezo byacu guhora mu byumva ko nta kiza cyaboneka mu nzira zacu. Iryo banga nukwambara ibyiringiro by’agakiza nk’ingofero nkuko twabisomye mu ijambo dusanga mu rwandiko rwa mbere Pawulo yandikiye Abatesalonike ibice bitanu, umurongo wa munani.
Byashoboka ko uri kunyura mubigeragezo, ambara kandi ukomeze ibyiringiro by’agakiza kuko nibwo uzakomera ndetse ukomeze kugira muri wowe ikizere cyo kugera ku byiza. Iyo wambaye iyi ngofero y’ibyiringiro bizima by’agakiza, bigaragaza ko wizeye neza ko ibigeragezo uri kunyuramo ari ibyakanya gato kuko Imana iri kumwe nawe mu buryo bwose uri kubinyuramo.
Biguha kandi imbaraga no kwizera ko ibyo byose unyuramo bikugoye intwari y’agakiza kawe izabikuneshereza ukabinyuramo neza wemye. Si byo gusa kuko biguha ikizere cyo kuzabivamo wuzuye, ukabisohokanamo umugisha, ufite ubuzima bwiza n’ubuhamya bufatika. Birashoboka ko utamenya ibizaba muri iki cyumweru, ariko icyo uzi neza gishoboka ni ukwatura mu kwizera ukemeza ko ugomba kugira icyumweru kiza cyane.
Ibyiringiro Bibiliya igaragaza, ntiyerekana ko umuntu akwiye kuvuga ngo” Ndabikeka” ahubwo Bibiliya itwereka ko ibyiringiro nyabyo byatura ngo” Ndabizi neza”. Niyo mpamvu ukwiriye kugira ibyiringiro byuzuye ko ugomba kubona ibyiza mu nzira zawe kuko wowe utameze nk’abisi. Uri umwana w’Imana, umucunguzi wawe akwitayeho. Ijambo ry’Imana rirakubwira ko hari ingabo z’abamarayika nyinshi zibereho kukurwanirira no kukurinda kurata izo izabadayimoni zihagurukira kukurwanya.
Indi mpamvu ugomba kwizera ko hari ibyiza mu nzira zawe ni uko uri muri wowe arakomeye kurusha uri muri bo. Yohana 4:4.


text:
Umuvugabutumwa Murangira Uwitije Valery ubarizwa mu itorero ry’Ububyutse rya Yerusalemu Umusozi wa Gorogotha, avuga ko Imana yamuhishuriye inzira 7 zo kwica inzoka y’imitwe irindwi, icyo gihe akaba yari mu gihugu cy’u Burundi.
Nk’uko tubikesha igitabo yanditse kitwa “Isezerano ry’Imana ridushoboza kubaho”, uhereye ku ipaji ya 32,ukajya no ku ya 33, Ev Murangira Uwitije Valery avuga ko Imana yamuhishuriye imitwe 7 satani akoresha mu gusenya umuntu, iyi mitwe akaba ariyo tugiye kwibandaho muri iyi nkuru.
Mu kiganiro yagiranye na Inyarwanda.com Ev Murangira Uwitije Valery yavuze ko nyuma yo guhishurirwa byinshi yahawe n’Imana, yahamagariwe kwandika ibitabo akageza ubwo butumwa ku bwoko bw’Imana, akaba yarahereye kucyo yise Isezerano ry’Imana ridushoboza kubaho,cyamutwaye amezi 8 acyandika. Kuri ubu avuga ko azakomeza kwandika ibitabo ndetse akaba arimo kwandika ikindi yise Iriba ryaratobamye ariko hafukuwe irindi soko.
1 Umutwe w’umuntu
Amaso niyo aheraho asenya umuntu kuko ijambo ry’Imana rivuga ko ijisho ari itabaza ry’umubiri wose. Yohana 19:2, Luka 11:33-36 Niyo mpamvu Yesu Kristo yambitswe ikamba ry’amahwa. Akurikizaho amatwi kugira ngo ntiwumve icyo Imana ishaka n’ururimi uvuge ibyo wishakiye,kandi Imana itabishaka wenda.
2 Amaboko y’umuntu
Ku maboko yica, ibikorwa byawe cyangwa umugisha wawe, icyo ugiye gukora cyose satani yohereza ibicantege. Ibyakozwe n’intumwa 28 : 3-6. Amaboko satani arayarwanya cyane, niyo mpamvu usanga bafunga iminyururu ariyo mapingu ku maboko y’umuntu, Ibyakozwe n’intumwa 12 : 7-8 Iyi uboshye ntabwo ukorera Imana neza.
3 Agatuza k’umuntu
Yica gukiranuka kwawe, akagusebya, ukaba iciro ry’umugani hose. Ngo nguwo arahise, uriya yewee !! Mbese ibyo wakoraga byiza bigasenyuka ugasigara urira, satani we akishima. Rinda agatuza kawe. Abefeso 6 : 14, Yesaya 59:17 Ugire ukuri mubyo ukora byose.
4 Ubutunzi
Satani yica imishinga yawe yose, ukagambirira gukora ikiza, ariko ikibi kikakubanza ugasanga wacumuye, ugahiga ngo nzajya gufasha abantu bo mu muryango wanjye ariko bikanga. Ngo nzitanga mu murimo w’Imana, satani akakubuza. Ibyakozwe n’Intumwa 5 : 1-11 Ananiya,ni iki gitumye satani yuzuza umutima wawe kubeshya Umwuka Wera, ibyo wabitse bizaba ibyande ? Luka 12:13-21, 18 : 22-27
5 Ubusambanyi bwo mu mutima
Umutima urashukana kurusha ibindi byose !! Ubusambanyi bwo mu mutima ntibutuma ugira icyo ugeraho, gusambana ni icyaha gikorerwa mu mubiri. Hari kwikinisha, hari abasambana bahuje ibitsina, hari imibonano mpuzabitsina itemewe mu gihe guhindura biva mu mutima kuko imbaraga zibikwa mu mutima. Ngo uwo mwana agwiza imbaraga z’umutima bituma yirinda, arakebwa ku gitsina no ku mutima. Yeremiya 9:24, Abalewi 20:10, Matayo 5 : 27-28
6 Ibirenge byawe aho bihagaze
Ibirenge benshi bavuga ko ari amaguru, ibirenge bikwiriye guhagarara cyangwa ugakandagira ahera. Satani hari igihe aguhagarika aho udakwiye guhagarara cyangwa akaza aho uhagaze,nta kindi kimuzana ni ukukurega Zakariya 3:1- Satani arega abana b’Imana n’abatambyi bayo aribo bakozi b’Imana ngo Dore uko agenda, reba aho ageze, reba aho ahagaze. Satani atwara abana b’Imana abajyana aho ashaka ko abagerageza ngo bave mu kwemera. Matayo 4 : 5-7 Yesu Kristo yajimbwe imisumari ku birenge ahagarikwa ku giti cy’umusaraba. Imana ibwira umuntu ngo inzoka izakurya agatsinsino.
7 Intebe y’icyubahiro
Aho ukwiriye kwicara, satani ntahashaka, yica inzira zawe ngo utazicara ngo uruhuke. Asa nkaho ayicayeho ariko afite iye, Imana yamwicajeho,nta yindi uretse ubwami bw’isi n’ikuzimu mu murimo utazima. Intebe yawe ni nziza kurusha iya satani. Umwana ashaka ubwami na se akabushaka,kurwanira ubwami ntawe utaburwanira,Imana iri ku ngoma satani akaba ayishaka,intambara zikarota.Ubwo rero urabyumva satani arabitobatoba,akivanga kuko ntanyurwa. Matayo 4:8-13, 2Samweli 15:13-14.
Inyarwanda
Amerika : DONALD TRUMP ashobora kugambanirwa n’Inzego z’Iperereza
Umurundi Nahimana Thomas, ari guteka umutwe muri Amarika
Fatima-Portugal : Habaye umuhango wo gusezera kuri Kigeli V, ikimenyetso...
Nta gihamya yuko Uburaya buterwa n’ubukene
DONALD TRUMP Ashobora kuba atazi ikimuhatse n’ubwo agiye kuba Perezida...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...
13-01-2017br>
Mugihe twiturije Abanyapolitiki n’Abaherwe barategura aho bazahungira
12-01-2017br>
Amahano : Umwami wimikiwe ishyanga
11-01-2017br>
Kohereza Umugogo w’Umwami Kigeli mu Rwanda : Gutsindwa kwa Rujugiro na...


text:
Umukristokazi wo mu gihugu cya Egiputa (Misiri) Maryan yavuze ko nubwo hakomeje kugaragara kubabazwa gukabije ku bakristo bo muri iki gihugu,umurimo w’Imana uri gutera imbere kandi Imana ikomeje kubakoresha iby’ubutwari.
Ibi yabitangaje ubwo yari mu ruzinduko mu gihugu cya Leta zunze ubumwe za Amerika aho yari yagiye gutanga ubuhamya ndetse n’impamvu ituma yizera Yesu nk’umwami n’umukiza.
Christian Post dukesha iyi nkuru ivuga ko Maryan yasuye abakristo batandukanye bo muri Leta zunze ubumwe za Amerika akabaha ubuhamya by’uburyo abayisilamu bababaje umuryango we bawuhora kwakira Yesu nk’umwami n’umukiza wabo.
Yanongeyeho ko kandi no kuza muri Leta zunze ubumwe za Amerika byamugoye kuko ngo bamutegeye ku kibuga cy’indege bashaka kumutera amabuye kuko atari yitandiye.
Uyu wemeye kureka byose akiyegurira umwami Yesu atitaye ku mibabaro, yavuze ko kandi uretse we, n’abandi bakristo mu gihugu cya Egiputa (Misiri)nabo barababazwa, gusa ngo ikibatera imbaraga n’uburyo babona abantu batandukanye muri iki gihugu bakomeza kwiyegurira Kristo nk’umwami n’umukiza wabo.
Yagize ati:”Kubabazwa birarushaho kwiyongera.Ariko ku rundi ruhande ibidutera imbaraga,bikanongera kwizera muri twe,ndetse bikanakomeza itorero na buri mu kristo wese muri Egypt, ni uko umurimo w’Imana tubona urushaho gutera imbere.”
Maryan yavuze ko kuri ubu habarirwa abakristo barenga Miliyoni mu gihugu cyose kandi bahindutse bakava mu idini ya Isilamu.
Ijambo ry’Imana mu gitabo cy’Ibyahishuriwe Yohana ibice 21:4 hagira hati:”Izahanagura amarira yose ku maso yabo kandi urupfu ntiruzabaho ukundi,kandi umuborogo cyangwa gutaka cyangwa kuribwa ntibizabaho ukundi kuko ibya mbere bishize.”
Iri jambo rigaragaza ko hari ibyiringiro kuri buri wese ubabazwa kubera ubutumwa bwiza bwa Yesu kristo,gusa hakenewe amasengesho menshi kuri aba bakristo bo mu bihugu by’abarabu kuko bahura na byinshi bibi bishobora kubakura mu byizerwa.
Cyiza Théogène


text:
INYUNGU ZIRI MUGUKORA IMYITOZO NGORORA NGINGO
Abantu bakunze kuvuga ko imyitozo ngorora ngingo ari myiza mu buzima bwa buri munsi.ariko tugiye kureba koko niba imyitozo ngorora ngingo haricyo imarira umubiri wacu.Koko rero imyitozo ngorora ngingo ifiteye umubiri wacu imimaro nyisnshi itandukanye ,ariko tugiye kugaragaza imwe muriyo:
Ifasha mukurwanya indwara zidakira
Imyitozo ngorora ngingo hamwe n’imirimo y’ingufu igabanya ibyago byo kurwara indwara z’umutima n’imitsi iyobora amaraso,Diyabete yo mubwoko bwa kabiri,cancer y’amara,kuvungagurika kw’amagupfa n’amenyo,umubyibuho ukabije(obesity). nkuko bigaragazwa nabashakashatsi bo muri Australia kubufatanye n’ ikigo k’igihugu gifite ubuzima rusange munshingano.
Ituma umuntu yumva akomeye (Get stronger)
Imyitozo ngorora ngingo cyangwa imirimo y’ingufu ituma umubiri w’umuntu ukomera kuko ifasha mugukomeza imikaaya,interanirizo(joint) ndetse amagufwa n’imikaya bikaremera.tendons na Ligament nabyo iyi myitozo ituma bikomera.
Igabanya umunaniro n’amavunane
Imyitozo ngorora ngingo igabanya imisemburo itera umunaniro (stess hormone) igatera umubiri gukora umusemburo witwa endorphins utuma umuntu yumva aguwe neza akumva ntamunaniro yewe ntantamavunane.
Ifasha ubwonko gukora neza
Imyitozo ngorora ngingo ifasha ubwonko gukora neza,ikarinda kwibagirwa byahato na hato. Abashakashatsi batandukanye bavuga ko kubwibyo imyitozo ngorora ngingo ndetse n’imirimo y’ingufu yongera amahirwe yo kurama.(Extand life expectance)
Itera guhorana ibyishimo no gusinzira neza
Abashakashatsi bo muri kaminuza ya Orgon stae bagaragaza ko iyo ukora imyitozo ngorora ngingo nibura iminota 150 muminsi irindwi(150minutes/week) biguhesha guhorana akanyamuneza ndetse ukajya usinzira wiziguye.
Ifasha mukugabanya no kuringaniza ibiro
Kongera ibiro biterwa nuko urugero rw’ingufu(calories) zinjiye mu mubiri biciye mu mubiribwa cyangwa mubinyobwa ruruta ingufu umubiri wakoresheje.iyo ushaka kugabanya ibiro ugomba gukora imyitozo ngorora ngingo ndetse nindi mirimo y’ingufu kuko igabanya umubiri uba ukoresha zangufu zinjiye.
Bakunzi bacu rero,imyitozo ngorora ngingo ndetse nindi mirimo ikoresha ingufu z’umubiri ifitiye umubiri wacu imimaro myinshi iyi tuvuze ni imwe muriyo .niba wifuza kugira ubuzima buzira umuze wazibukira imitozo ngorora ngingo ndetse nimirimo y’ingufu.
AHO BYAVUYE:
-www.mayoclinic.org
-www.nhs.uk
Martha@agakiza.org


text:
Yesu afite ubushobozi. (Igice cya 1). Pasteur Patrice Mortorano
"Yesu arababwira ati : Mwizeye ko mbishobora ? »Matayo 9 :28
Abagabo babiri babaga mu mw’ icuraburindi, babanaga n’ubumuga bwo kutabona. Noneho igihe kimwe Yesu abanyuraho, batangira gutaka bati : « Tubabarire mwene Dawidi ! »
Yesu yababajije niba bizeye ko yashobora kubakiza. Noneho bo bamusubiza beruye bati « Yego ». Kubera kwatura kwizera kwabo, abo bagabo babiri bakijijwe ubumuga bari bafite. Dore igitangaza rero! Mbega impano nziza Umwami yabahaye !! Iyi nkuru ntisanzwe rwose.
Mbese Imana ishobora kugutungura ikaguha ejo heza hadasanzwe ? Umuntu ashobora kuguhamagara ashaka kuguha akazi,Umuganga ukuvura ashobora kuguha amakuru meza ahabanye n’aya mbere yagukuye umutima, Umwana wawe wabuze kubera uburara wabona agarutse agusaba imbabazi yarihannnye, Yego. Mbese Imana ishubije amasengesho yawe, mbese watangara ?
Ntimukiganyire kubw’ibyo mukennye, Umwami arabahamagarira gukomerera mu mahoro. Imana imenya byose mbere y’uko wowe wabimenya. Ashobora guhindura amateka yawe. Ntukiganyire, Yesu azi byose kandi ibyawe arabizi cyane aranabigenzura akabimenya.
Mbese waba warabuze umugabo cyangwa umugore wawe ? wabuze akazi ? waba warabuze Diplôme ? Imana irabizi !
Icyo kintu wabuze kikubuza amahoro kandi kikakuzanira ubuzima butarimo intsinzi. Ibyo bikuzanira agahinda , kwiheba no kurira ? Uyu munsi Imana irakubwira ngo : « Wihagarika umutima, Ngiye kugukomeza nongere nkubesheho »
Mbese wasenyewe inzu ? babiteje cyamunara ? watakaje umwanya mwiza wari urimo ? Akira amahoro y’Imana ! Imana yawe ifite byose mu kuboko kwayo, amateka yawe ari mu kiganza cyayo.
Yego, nzi neza ko Yesu ashobora kukuzura, akagukura mu mubabaro no mu bwigunge, akaguha indirimbo, nawe ukaririmba. Komeza wicishe bugufi imbere y’Imana, kandi wizere ko Yesu akigufitiye imigisha yo kuguha. Egera imbere uve mu kababaro no mu maganya, noneho witegure kumwakira aje kuguhoza. Imana iratangaje.
Na none kandi umenye ko yifashisha ibyo bigeragezo urimo kugira ngo agaragaze gukomera kwe.. Noneho rero kugira ngo asubize ku cyo wamusabye arakubaza ati: “ WIZEYE KO MBISHOBORA?”
Senga uti: “ Yego Mwami, nizeye ko ufite ubutware bwo kugira ibyo ukora mu buzima bwanjye.”
Yanditswe na Pasteur Patrice Mortorano, Ishyirwa mu Kinyarwanda na EV.KIYANGE Adda- Darlene.


text:
Aug 26, 2016 Bienvenu Ndacyayisenga Abahanzi 0
Mu mpera z’icyumweru gishize kuva kuwa gatanu kugera ku cyumweru kumataliki ya 19 kugeza 21 Kamana 2016 Mu karere ka Muhanga habereye ibitaramo byo kuramya Imana byateguwe n’umuhanzi Bikorimana Emmanuel (BIKEM) ,akaba yari yabiteguye kubufatanye n’itorero ry vivante uyu muhanzi akurikije uko byagenze n’umusaruro wabonetsemo kubakiriyr agakiza arashima Imana yakoranye nabo iby’ubutwari.
Umuhanzi Bikem nyuma y’imigoroba yo kuramya mu karere ka Muhanga yashimye Imana n’abamufashije bose
Bikorimana Emmanuel uzwi kw’izina rya Bikem ni umuririmbyi akaba n’umucuranzi uririmba indirimbo zo guhimbaza Imana, yibanda cyane mu njyana ya country music avuga ko akunda cyane.
Uyu muririmbyi avuye I Muhanga mu bitaramo amazemo iminsi yari yise ngo “Igihe ni iki live concert” yavuzeko impamvu yamuteye kwita ibi bitaramo iri zina yabitewe n’icyanditswe yarahagazemo kiboneka muri yohana 9,4 kigira kiti “nkwiye gukora umurimo w’uwantumye hakiri kumanywa bugiye kwira ni igihe umuntu atabasha gukora”.
Abo mukarere ka Muahanga ntibazibagirwa ibihe byiza bagiranye n’uyu mukozi w’Imana Bikem
Bikem akomeza avuga ko nawe yumva igihe cye ari iki kandi amanywa ye ari aya ngo akore umurimo w’uwamuhamagaye agitijwe aka gatege.
Tumubajije uko yabonye ibitaramo bye byagenze yatubwiye ko ashima Imana cyane kuko intego ye yagezweho abifasijwemo n’Imana,kandi ko yabonye surprise y’Imana agatungurwa no kubona ibitaramo bye bigenze neza kuruta cyane nuko yari yabyifuje.(ho yavuzeko abonye ko Imana itaduha ibyo twifuza gusa ko ahubwo iti\urengerezaho n’ibyo tutayisabye ibona bidukwiye).
Aragira uti:” nukuri umutima wanjye uranezerewe ku bw’ukuntu Imana yanyiyeretse bundi bushya ikanyambika imbaraga nkaba nsoje ibi bitaramo neza ,benshi barabohotse,basubijwemo imbaraga,abandi bakira agakiza, kuburyo ibi ndi kugumya mbyibuka nkumva nongeye gukunda yesu kurutaho.
Bikem arashima abahanzi nka Cubaka Justin , Umuraperi MD n’abandi bafashije bose bamufashije muri ibi bitaramo
Kumunsi wa 1 wo kuwa gatanu dutangira twakoreye mu rusengero ,Imana yabanye natwe tugira ibihe byiza,haba mumagambo twigishijwe n’umukozi w’Imana pastor Niyonsenga Irene wari waturutse Kigali,n’indirimbo zakoze kumitima yabari aho zaririmbwe n’umuhanzi Cubaka Justin.
Ku munsi wa2 wo kuwa gatandtu,igiterane cyarakomeje,ariko twabambye amahema tugikorera hanze,duhanura twibereye mubiti nuyu munsi Imana yaratwiyeretse binyuze mumagambo meza twigishijwe na Ev.Cyprien Hakizimana,n’umuririmbyi wakunzwe cyane n’urubyiruko rwari aho Mugema Dieudonne uzwi kw’izina rya MD mu njyana ye nziza cyane ya hiphop.
Bishop wa Vivante ku rwego rw’igihugu niwe wafunguye igitaramo cyo kucyumweru aba ari nawe ubisoza kumugaragaro
Ku munsi wa 3 ari nawo wo gusoza twakomereje ibitaramo byacu murusengero,maze Imana iratwiyereka abantu baritbira numva biranejeje cyane binyongeye n’imbaraga kubw’ukuntu nabonga abantu bitabiriye kubwinshi ndebye abantu b’Imana bicaye abandi bahagaze bategereje kumva ibihangano byanjye numva binkoze kumutima cyane
Uyu munsi twagize ibihe by’umunezxero gusa,aho icyo gitaramo cyafunguwe kumugaragaro n’umuvugizi w’amatorero ya vivante mu Rwanda bwana Straton Gataha
Evangeliste Harerimana Stiven niwe wabwirije ijambo ry’Imana kumunsi wa nyuba w’igiterane aha yasoboanuriye abantu uburyo imibare itarimo Yesu idashoboka
Kuruyu munsi twagaburiwe ijambo ry’Imana n’umuvugabutumwa Harelimana Styven aho yakomeje atubwira ko imibare itarimo yesu itajya yemera.
Bikem akomeza avuga ko yakunze cyane aba kristo bo mukarere ka muhanga,bikaba byamutije imbaraga zo kuba ngo agiye kuhategura ibitaramo byinshi,bizajy bibera munsengero zitandukanye ziri muri muhanga hanyuma yahetura akabisoreza muri stade ya muhanga.
Ibi bitaramo iminsi yose byaritabiriwe kuburyo bukomeye
Uyu muririmbyi akaba arangije ashimira byimazeyo umuterankunga mukuru ari we itorero rya vivante,yaboneyeho kandi gushimira umushumba w’itorero rya vivante mukarere ka muhanga,bwana kayigire mutama,umushumba Bikem avuga ko ari we muntu afatiraho ikitegererezo mubijyanye no gukorera Imana no kwitangira umurimo wayo.
Ndashimira kandi inzego z’itangazamakuru zamfashije kwamamaza iki gikorwa harimo iyobokamana.com,inyarwanda.com,isange.com ndetse na radio huguka ikorera muri ako karere.
Yanditswe na Iyobokamana.com
Uyu mukozi w’Imana Alex yagize uruhare rukomeye mu migendekere myiza y’ibi bitaramo ni nawe wari MC wabyo
Ibi bitaramo byaritabirwaga kuburyo bukomeye ndetse bisize habonetse benshi bakiriye agakiza
Umuyobozi wa Vivante mu Rwanda yitabiriye iki gitaramo ari kumwe n’umufasha we
Bikorimana Emmanuel yarirekuye ataramira abitabiriye ibitaramo
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Mu gihe hari kwizihiza Umunsi Mpuzamahanga w’Ubukerarugendo, iyi gahunda yiswe "Tembera u Rwanda", izagumaho ariko icyiciro cya mbere kiramara amezi atatu, muri Ukwakira, Ugushyingo n’Ukuboza.
Mu kiganiro n’abanyamakuru, Umuyobozi Mukuru muri RDB ushinzwe ubukerarugendo, Belise Kaliza, yavuze ko muri icyo gice imodoka izajya itwara abantu biyandikishije, ikabageza aho bifuje gusura.
Ati “Muri aya mezi atatu, bisi izaba ari ubuntu, kujya ahantu nyaburanga hose bizaba ari ubuntu. Ahazaba ibiciro kandi na ho twasabye ko bigabanuka ni mu mahoteri, ibiribwa n’ibinyobwa, ariko twanasabye ko batagomba kwakira neza abanyamahanga gusa, ahubwo n’Abanyarwanda. Muri iki gihembwe kigufi cy’ubukerarugendo, turifuza ko Abanyarwanda ari bo basura cyane ahantu nyaburanga dufite.’’
Imibare ya RDB mu 2015 igaragaza ko kugera muri Nyakanga 2016, Abanyarwanda basura ibikorwa by’ubukerarugendo iri hasi ugeranyije n’abanyamahanga. Muri Pariki y’Akagera Abanyarwanda ni 60%, Nyungwe ni 37% mu gihe mu birunga ari 14%.
Kaliza yakomeje agira ati “Muri ubu bukangurambaga turizera ko iyi mibare iziyongera. Ntabwo Abanyamahanga bagomba kumenya ibyacu twebwe tutabizi. Isi yafunguye imiryango, turizera ko Abanyarwanda bazakomeza kugenda henshi, noneho bakadufasha kumenyekanisha ibyiza by’u Rwanda hirya no hino.”
Faustin Karasira ukuriye agashami k’ubukerarugendo muri RDB, yavuze ko hamaze kubarurwa ahantu nyaburanga hagera kuri 224 mu gihugu zose, ndetse habayeho gahunda y’uko harushaho kubungwabungwa.
Ibyo bice byiyongera kuri Pariki enye z’igihugu zirimo Akagera, Nyungwe, Ibirunga na Gishwati-Mukura.
Yagize ati “Kugeza ubu hari ikibazo cy’imyumvire kuri bamwe ariko hari n’ikibazo cy’ubushobozi mu mufuka. Uko ubushobozi bw’Abanyarwanda bugenda bwiyongera, tugenda tubona umubare munini w’Abanyarwanda bashaka gusura ahantu nyaburanga.”
“Byaba biteye agahinda n’umugayo kumva ko abanyamahanga bamenya ibyiza byacu kuturusha.”
Uko ‘Tembera u Rwanda’ iteye
Ku ikubitiro itsinda rirekeza mu karere ka Huye kuri uyu wa Gatanu ahazizihirizwa umunsi w’ubukerarugendo hagatangizwa n’iyi gahunda.
Bazaturuka mu mujyi wa Kigali bagende berekwa ibyiza bitatse u Rwanda guhera mu karere ka Kamonyi, Muhanga, Rugango, Nyanza na Huye, birimo kuva ku Ijuru rya Kamonyi, Urutare rwa Kamegeri, Ibisi bya Huye kwa Nyagakecuru n’ahandi.
Kaliza yavuze yavuze ko mu mpamvu bamwe batanga harimo ubushobozi buke, ariko hakenewe ko mu byo umuntu ateganyiriza habamo no gutembera ahantu hatandukanye kuko ibiciro by’Abanyarwanda bitandukanye n’iby’abanyamahanga muri pariki z’igihugu.
‘‘Kuri iyi gahunda ya Tembera u Rwanda, twabonye ko abanyarwanda dukunda gutembera turi hamwe. Ntabwo wakora ubukwe uri wenyine, uhamagaza umuryango wose kimwe n’iyo agize ibyago, biri mu muco wacu ko dukunda kuba turi hamwe haba mu byiza cyangwa mu bibi. Ni ikintu twashatse kugenderaho, ari yo mpamvu twatekereje ko uburyo bwo kubikora byaba ari ukwifashisha imodoka nini.’’
Yavuze ko u Rwanda rugenda rurushahoguteza imbere ubukerarugendo, nk’ahomu mwaka ushize bwazamutseho 10%, ndetse ibikorwa remezo birimo amahoteli yubakwa bigaragaza byinshi ku kamaro k’ubukerarugendo.
Ati “Tubona n’inyungu mu byo twinjiza, aho mu mu 2005 twateganyaga kubona miliyoni 26 z’amadolari mu bukerarugendo, ariko twagiye tuboma ikura ry’ubukerarugendo aho nko mu 2015 twabonye miliyoni zisaga 300 z’amadolari zavuye mu bukerarugendo.”
Abazemererwa kugenda muri iyo modoka izajya itwara abantu buri kwezi kugeza mu Ukuboza, ni abazajya biyandikisha kuri RDB haherewe ku wiyandikishije mbere, cyangwa abazagenda batsinda ibibazo bizanyuzwa kuri radio zitandukanye.
Amafoto:Luqman Mahoro


text:
.Mu muco wa Kinyarwanda, uburere bw'umwana ni inshingano z'ababyeyi, umuryango, ndetse ku buryo bwaguye n'igihugu cyose.
Gusa, bamwe bumva ko kurera umwana ari ukumumenyera ibyo afungura, icyo yambara, n'aho arambika umusaya gusa. Hari n'abasanga ibindi byiyongeraho, nko kumushyira mw'ishuri, kumwumva, kumwubaha, kumuteza imbere, kubaha ibitekerezo bye, ndetse no kutamukoresha ibimwangiza, biza ari inyongera. Si ko bimeze, ibyo byose ni ngombwa, ni ibanze ku burere bw'umwana.
Impuguke mu mategeko ndese no mu mibereho y'abana, zisanga izo ngingo zose zikubiye mu burenganzira bw'ibanze umwana agomba guhabwa igihe cyose. Mu kiganiro cya “Dusangire Ijambo”, Etienne Karekezi yagarutse kuri icyo kibazo cy'uburenganzira bw'abana, n'uko bwubahiriza.
Umushyitsi wa mbere watumiwe ni bwana Yozefu Muganga, umunyarwanda uherutse kwegukana igihembo nyamukuru mw'iserukiramuco FESPACO, kubera filimi yakoze yise: "Les Freres Kadogo" (Abavandimwe Kadogo). Undi mushyitsi watumiwe ni, Profeseri Fransisiko Saveri Gasimba, wahinduye igitabo cy'ikinamico "Oedipe roi" cy'umugereki Sophocle mu kinyarwanda, akakita "Budido-Umwami".


text:
Komiseri Mukuru w’Ikigo cy’Igihugu cy’Imisoro n’Amahoro (RRA) Richard Tusabe, yatangaje ko birinze guhutaza abaturage ku bijyanye no gusoresha ubutaka n’indi mitungo kamere nyuma yo gusanga hari ibigomba kuvugururwa mu itegeko rigena uko iyi mitungo yasoreshwa.
Iyi gahunda yayitangarije mu karere ka Gicumbi ubwo yerekwaga imbogamizi abasoreshwa umusoro ku mitungo kamere bahura nazo nko gusoreshwa umusoro utajyanye n’icyo ubutaka bwagenewe, gusoreshwa ubutaka butakiri ubwabo, kwishyuzwa umusoro urusha agaciro ikiguzi cy’ubutaka basoreshwa bwose ndetse no gusoreshwa kandi batishoboye.
Itegeko rigenga umusoro utangwa ku mutungo kamere urimo n’ubutaka ryagarutsweho nk’irikeneye kunozwa na bamwe mu basoreshwa n’abayobozi mu nzego z’ibanze.
Habyarimana Jean Damascene Visi meya w’Akarere ka Gicumbi yagize ati “Mu guhinduza ibyangombwa by’ubutaka Ikigo cy’igihugu gishinzwe ubutaka kirabikora neza ariko wagera kuri RRA umuturage agiye kwishyura agasanga ntacyahindutse.”
Bandora Faustin uhagarariye Urugaga rw’Abikorera (PSF) muri Gicumbi yongeyeho ati “Umuntu aba afite ubutaka nka metero 20 akohererezwa igipapuro kimusoresha amafaranga ibihumbi 800 kandi n’ubwo butaka butayagura, ugasanga uwo muturage usoreshwa afashwa na gahunda za leta nk’umuntu utishoboye. Twifuzaga ko uburyo bwo kwishyuza ubutaka bwavugururwa; rimwe na rimwe hari ubwo usanga banakwishyuza ubutaka butakiri ubwawe njye byambayeho.”
Komiseri Mukuru wa RRA, Richard Tusabe yemeza ko hari byinshi bikeneye kunozwa mu kuvugurura itegeko risoresha imitungo kamere harimo n’ubutaka
Ati “Tumaze kubona uko bimeze twahisemo tutakwihutira guhutaza umuturage tumuziza umusoro w’ubutaka, inzego z’ibanze ni zo zigomba kugaragaza icyo ubutaka bukoreshwa kuko twe nka RRA dukoresha ibyangombwa bafite ariko si twe tujya kubihindura. Gusa birasaba ubufatanye n’inzego zose. Ni inzira ivunanye ariko ntakundi twabigenza, ubutata buzakomeza buhinduka uko ibishushanyombonera bikorwa, kuvugurura ibi bizafata igihe kirenga umwaka.”
Mu rwego rwo kugera ku muhigo yahawe, RRA yibukije abayobozi b’inzego z’ibanze kujya bayifasha kwishyuza umusoro aho bishoboka nk’uko basanzwe bafasha leta mu gushyira mu bikorwa izindi gahunda.
Mukantwari Alvéra wo mu murenge wa Kagano mu karere ka Nyamasheke, ukorera imirimo y’ubudozi n’ububoshyi bw’imyenda n’imitako kuri site ya Rwesero ho mu karere ka Nyarugenge mu mujyi wa Kigali (...)
Bamwe mu bahinzi b’ibirayi mu murenge wa Bugeshi mu karere ka Rubavu, bavuga ko bahangayikishijwe n’ikibazo cy’isoko ry’umusaruro w’ibirayi ridahagije, kandi bejeje byinshi cyane. Aba bahinzi bavuga (...)
Ikigo cy’Igihugu gishinzwe kugenzura imikorere y’inzego zimwe z’imirimo ifitiye igihugu akamaro, RURA cyatangaje ibiciro bishya by’ibikomoka kuri peteroli biratangira kubahirizwa kuri uyu wa 4 (...)
Abatuye mu mirenge hafi ya yose igize ikibaya cya Bugarama bakomeje kuvuga ko izamuka ry’ibiciro by’ibiribwa rikabije, ndetse ubu rikaba rituma bamwe batabasha guhaha. Abaganiriye n’Imvaho Nshya (...)
Kayitesi Sophia, umuturage utuye mu mujyi wa Kigali ku Kicukiro, yabashije kwiteza imbere ahereye ku mafaranga y’u Rwanda 29,000 none ubu ageze ku rwego rwo kubaka mu mujyi wa Kigali inzu ijyanye (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Gakenke : Urubyiruko rurasabwa kugira uruhare mu mpinduka nziza z’iterambere
Intore zirahamagarirwa kuba umusemburo w’impinduka zigamije iterambere ry’igihugu. Ibyo byagarutsweho na Guverineri w’Intara y’Amajyaruguru mu gikorwa cyo gusura intore z’abanyeshuri More...
Gakenke : Urubyiruko rwahawe umukoro wo kuba umusemburo w’impinduka nziza
Mu gikorwa cyo gusoza itorero ry’igihugu ry’abanyeshuri barangije amashuri yisumbuye cyabaye tariki ya 14/12/2011 abitabiriye iryo torero bahamagariwe kuba umusemburo w’impinduramatwara nziza More...


text:
Kugira inshuti yawe y’umugore cyangwa umukobwa ukwiyumvamo kandi ukwishimira ntako bisa mu buzima kuko biba ari iby’igiciro.
Rimwe na rimwe hari igihe ugira umwaku cyangwa se amahirwe make ugakundana n’umukobwa utakwitaho, ibi birababaza mu buzima kandi bikanica mu mutwe iyo ntakwihangana ugira muri wowe.
Ibyo bimenyetso 7 bizabikubwira ni ibi bikurikira:
1.Kuba yakwitangira mu buzima bwe akemera kuba yakirengera ingaruka zawe
Umugore cyangwa umukobwa ukwishimira mu buzima uzamubwirwa nuko(...)
Kugira inshuti yawe y’umugore cyangwa umukobwa ukwiyumvamo kandi ukwishimira ntako bisa mu buzima kuko biba ari iby’igiciro.
Rimwe na rimwe hari igihe ugira umwaku cyangwa se amahirwe make ugakundana n’umukobwa utakwitaho, ibi birababaza mu buzima kandi bikanica mu mutwe iyo ntakwihangana ugira muri wowe.
Ibyo bimenyetso 7 bizabikubwira ni ibi bikurikira:
1.Kuba yakwitangira mu buzima bwe akemera kuba yakirengera ingaruka zawe
Umugore cyangwa umukobwa ukwishimira mu buzima uzamubwirwa nuko azakwitaho mu buryo budasanzwe kandi akemera kukwitangira mu bibazo byose ushobora kuba wahura nabyo byose.
Azakwitangira mu gihe abandi bazaba batakwitayeho bakwihanye, bizakunezeza mu gihe abandi bantu bazajya bakubwira ko umugore wawe ari umuntu mwiza kandi agira umutima ukunda utameze nk’uw’abandi bagore cyangwa bakobwa.
2.Abayumva muri we amezeneza cyane igihe muri kumwe cyangwa mutari kumwe
Umugore uzumva akwishimira kandi yumva akunezerewe igihe cyaricyo cyose mwaba muri kumwe cyangwa mutari kumwe, ndetse rimwe na rimwe nawe ukabibona ko akwiyumvamo bizakunezeza cyane kandi bigushimishe.
Iki kizakwereka ko umugore wawe cyangwa umukobwa ukundana nawe akwiyumvamo kandi agukunda by’ukuri.
3.Ntazagira ikibazo cyo kuba yagenda akuratira abandi cyangwa akuvuga mu bandi
Igihe uzabona umukunzi wawe akwishimira kandi atagira ikimwaro cyo kuba yagenda akuvuga mu bandi; akwereka inshuti ze cyangwa imiryango ye bizahite biguhamiriza ko agukunda cyane kandi yishimiye kuba muri kumwe mu rukundo.
4. Kutagira urwikekwe igihe muri kumwe
Iyo umukunzi wawe akuvugira cyangwa akuganiriza igihe muri kumwe nta rwikekwe rumugaragaraho, ibi bizakwereka ko hari ikintu cyikitari icy’uburyarya kimugaragaraho muri we mu rukundo agukunda.
Azajya ahora akwishimira akwiyumvemo igihe cyose mwaba muri kumwe cyangwa mutari kumwe, uzajya ubona yishimira kuba yakuvugaho nko mu ruhame cyangwa se yishimira ko mwakorana imibonano mpuzabitsina nta kibazo kibanje kubaho.
5. Kuba muri mu bandi, nko mu ruhame mwasohokanye nta kibazo bizamutera
Ikizakubwira ko umugore wawe cyangwa umukobwa mukundana aguunda by’ukuri, nta buryarya bugaragaramo uzabimenyera nko mu ruhame rw’abandi bantu ubwo atazatinya cyangwa ngo agire igisebo cyo kuba yakwereka urukundo agukunda.
Uyu mukobwa cyangwa mugore uzamubwirwa nuko uzajya ubona akwishimira nko mu bandi akishimira ko muba muri kumwe igihe cyose.
6. Uzamubwirwa nuko uzabona agufasha muri byose mu rukundo rwanyu
Umugore ukwishimira azishimira no kuba yahora agufasha mu bintu abona bitagenda neza cyangwa binaniranye; azahora ari umufasha wawe kandi ubone ari umuterankunga wawe ukomeye haba mu makuba cyangwa mu byago.
Urukundo ni ikintu gikoye cyanekandi kiremereye ku bantu barujyamo bazi ibyo barimo gukora, Atari ukuryayryana. Kwiyumvanamo no kwishimirana muri byose bizagaragaza urukundo mufitanye kandi bizakwereka ko uwo mukunzi wawe atakubeshya.
7. Arangwa no kugushimira ku byo umukorera byose
Iyo umugore cyangwa umukobwa mukundana aguha agaciro kandi akwishimira uzamubwirwa nuko ibintu uzajya umukorera azajya abigushimira, kabone nubwo kaba ari akantu gato cyane kadafite n’agaciro kuri wowe.
Ugushimira ni ikintu cy’ingenzi cyerekana agaciro aguha kandi agaciro ubwakokerekana ko umukunzi wawe akwishimira kandi agukunda, hari nicyo uvuze mu buzima bwe.
Igihe uzabona umugore wawe cyangwa umukobwa mukundana akwereka ibi bintu birindwi n’ibindi bitabashije kuvugwa haruguru uzamenye ko agukunda by’ukuri kandi aguha agaciro mu bandi no mu buzima bwe muri rusange.
Yanditswe na Bizimana Jean Damascene/Muhabura.rw


text:
Kayonza: Kudakoresha amafaranga ibyo yagenewe bishobora gutuma batagenerwa andi.
Zimwe muri za komite nyobozi z’urubyiruko mu mirenge igize akarere ka Kayonza ntibakoresheje amafaranga bagenewe yo gukoresha ibikorwa by’urubyiruko. Umuhuzabikorwa w’inama nkuru y’igihugu More...
Kayonza: Abagize komite z’urubyiruko barasabwa gutanga raporo z’ibyo bakora
Umuhuzabikorwa w’inama nkuru y’igihugu y’urubyiruko, CNJR mu karere ka Kayonza, Uwizeyimana Placide arasaba abagize komite z’urubyiruko ku rwego rw’imirenge kujya bihutira More...


text:
Perezida Kagame yavuze ko nyakwigendera Makuza Bertin, nyir’uruganda Rwanda Foam, yamumenye mu bihe bibi igihugu cyarimo, akamumenya nk’umuntu w’umugabo kandi muzima.
Ibi yabitangarije mu rugo rwa Makuza mu ijoro ryo kuri iki cyumweru tariki ya 6 Ugushyingo, ubwo we na madamu we bari bifatanyije n’umuryango wa nyakwigendera ndetse n’inshuti n’abavandimwe mu kababaro batewe n’urupfu rwe.
Perezida Kagame yavuze ko Makuza yari umugabo mwiza kandi waranzwe no gufasha igihugu mu bihe bikomeye cyarimo.
Yagiza ati “Makuza ntabwo muzi imyaka myinshi cyane ariko imyaka namumenye ni myinshi irahagije. Namumenye mu bihe bibi igihugu cyarimo. Iyo umenye umuntu mu bihe bibi ukamumenya neza akaba muzima mu bihe bibi, Makuza rero namumenye mu bihe bibi kandi mumenya nk’umuntu w’umugabo muzima, ndetse aranafasha ubwo twatangiye kubaka igihugu, ni umwe mu bantu twitabazaga, yari afite abandi bantu babanye b’inshuti ze bakoranye mu bihe birebire bindi kenshi mu gushaka inkunga, gushaka abikorera kugira ngo barusheho gukora neza cyangwa se batera inkunga ibikorwa by’igihugu, akarere turimo, kongera kwiyubaka.”
Umukuru w’Igihugu yunzemo ati “Yari muri ba bandi bazaga imbere cyangwa se akazana n’abandi imbere baje gufasha. Kandi ni koko banifashaga kuko bumvaga ko iyo utanze inkunga yawe mu bikorwa rusange, inkunga igera kuri benshi.”
Perezida Kagame yavuze ko ibyo Makuza yakoraga atari we wabaga yikorera gusa ku giti cye, aho ngo uruganda yari afite ibyavagamo yabigezaga no ku bandi, ndetse akanafasha n’umuryango we agafasha igihugu, agakorana n’abandi kugira ngo igihugu gitere imbere.
Yakomeje avuga ko ibyo Makuza yakoze ari urugero rwiza n’abandi bantu bakwiye kumwigiraho, aho ngo nubwo yitabye Imana azahora yibukirwa amateka meza asize. Aha Perezida Kagame yasabye abantu bose ko baharanira kuzajya basiga amateka meza.
Yagize ati “Ibyo ni urugero rwiza ku bandi bakiriho, cyangwa se kunoza gufatanya n’abandi kugira ngo igihugu cyacu gitere imbere. Buri wese azagira umunsi we, ariko buri munsi uko ugera ku bantu cyangwa uko bagera ku munsi wabo, ngira ngo hari ukundi bakomeza kubaho, uko bakomeza kubaho ni izina uba usize nk’uku turi hano, twaje kwifatanya n’umuryango, ubu ni ugukomeza kubaho kwa Makuza, buri wese rero aba akwiriye kutabaho rimwe gusa ngo birangire aho, gukomeza kubaho biva mu mateka uba usize mu byo wakoze n’ukuntu wifashe n’ukuntu wafashije abandi cyangwa se n’ukuntu wakoranye n’abandi kandi ibikorwa byiza ubwabyo bikomeze kuguha iryo zina.
Makuza yari nyir’umuturirwa M Peace Plazza wafunguwe ku mugaragaro na Perezida Kagame umwaka ushize. Wafunguriwe umunsi umwe n’inyubako Umujyi wa Kigali ukoreramo.
Perezida Paul Kagame na Nyakwigendera Makuza Bertin bafungura kumugaragara umuturirwa " M Peace Plazza"
Nyakwigendera Makuza Bertin wari ufite imyaka 73, yitabye Imana mu masaha ya saa sita z’ijoro zo ku wa kane tariki ya 3 Ugushyingo mu bitaro byitiriwe Umwami Faisal, akaba asize umugore n’abana 6.
Biteganyijwe ko kuri uyu wa 7 Ugushyingo ari bwo habaho umuhango wo kumushyingura, aho haza no gusomwa Igitambo cya Misa cyo kumusabira kuri kiriziya ya Regina Pacis Remera.
Source : Izuba rirashe
Umunyamakuru Shyaka Kanuma wafashwe atorotse yasabiwe kuburana...
Abayobozi b’ibigo by’amashuri bane bafunzwe bakekwaho kunyereza arenga...
Bane bafunzwe bazira ubufatanyacyaha mu bujura bw’inzitiramubu zigenewe...
Mu Ishuri rya Polisi y’u Rwanda ry’i Gishari hatangijwe amahugurwa ku...
[AMAFOTO] : IBIKORWA BY’INGENZI BYA POLISI Y’U RWANDA MU MWAKA WA...
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...
13-01-2017br>
Mugihe twiturije Abanyapolitiki n’Abaherwe barategura aho bazahungira
12-01-2017br>
Amahano : Umwami wimikiwe ishyanga


text:
Bamwe mu rubyiruko rwo mu karere ka Bugesera rwibumbiye mu matsinda n’amakoperative, barashinja bagenzi babo bahora bavuga ko babuze icyo gukora ko ari bo babyitera, kuko ngo baramutse bibumbiye hamwe byabafasha kubona ibyo gukora nk’uko nabo babigenje.
Bamwe mu rubyiruko rwo mu karere ka Bugesera rwibumbiye mu matsinda n’amakoperative, barashinja bagenzi babo bahora bavuga ko babuze icyo gukora ko ari bo babyitera, kuko ngo baramutse bibumbiye hamwe byabafasha kubona ibyo gukora nk’uko nabo babigenje.
Kwizera Samuel n’umuhungu umwe rukumbi uri muri Koperative COVANYA, igizwe n’urubyiruko 54 rw’abakobwa baboha uduseke ndetse n’ibindi bikoresho nk’ibikapu n’ibindi yo mu murenge wa Nyamata.
- Urubyiruko rwihangiye imirimo rwerekano ibyo rukora
Aravuga uburyo yinjiye muri iyi koperative amazemo imyaka ibiri, nyuma y’uko yari arangije amashuri yisumbuye abona nta cyizere cyo gushaka akandi kazi.
Agira ati “ ndagije ishuri nasanze ntagomba guhora nicaye murugo nibwo negereye iyi koperative kugirango banyigishe ibyo bakora nanjye ndabimenya ubwo mba mbonye akazi gutyo”.
Kuba ari kumwe n’igitsinagore muri koperative, avuga ko nta pfunwe bimuteye, ahubwo agahamagarira n’urundi rubyiruko kugana amatsinda n’amakoperative.
“ benshi bagiye banca intege ngo nkora imirimo y’abakobwa, ariko sinabyitaye kuko nzi icyo nshaka kuko ubu ninjiza amafaranga ibihumbi 60 buri kwezi kandi nakuyemo ibyo mba nashoye”.
Yamuragiye Betty bari muri koperative imwe ashinja urubyiruko rutagira akazi ubunebwe kandi rwagakuye amaboko mu mifuka.
“ urubyiruko rukwiye kwishyirahamwe rugashaka icyo rukora, birashoboka kuko natwe twumvaga bitashoboka ariko byarakunze”.
- Urubyiruko ntirugomba gusuzugura imirimo itanga amafaranga
Umuhuzabikorwa w’inama y’igihugu y’urubyiruko mu Bugesera Mutware Antoine, avuga ko urubyiruko rugaragaza ikibazo cy’ubushomeri ari urutitabira gahunda za Leta ngo ruhabwe impanuro zarufasha.
“ igisubizo n’ukurushaho kurwegera mu midugudu kugira ngo rubumbirwe mu matsinda n’amakoperative, aho komite z’urubyiruko ndetse n’inzego z’ibanze zigomba kumenya imibereho yarwo umunsi ku munsi”.
Imibare iherutse gushyirwa ahagaragara n’ikigo cy’igihugu cy’ibarurishamibare mu Rwanda, igaragaza ko 13,6% by’urubyiruko mu Rwanda nta cyo gukora rufite.
Leta y’u Rwanda ikaba yarashyize muri buri murenge Abantu babiri bagomba kujya bakorera imishinga urubyiruko, kugirango rurusheho kwihangira imirimo.
Aho ku mushinga umwe Umuntu ku giti cye cyangwa itsinda ritanga amafaranga ibihumbi bitatu leta ikawutangaho ibihumbi birindwi, ari nawo uhita ujyanwa muri Banki cyangwa ikigo cy’imari, maze ikigega BDF kikawishingira ku ngwate ya 75 ku ijana.
Imirasire.com
Ibitekerezo
Caguwa mudufashije yasubiraho pe Kanda hano umusubize
Twasabaga Abayobozi bacu ko baturwanaho, harigihe urangiza kwiga muri abakene nabaturanyi barangije ntacyo bifashije. Twasabaga ko baturwanaho bakadutera inkunga tugakora twishyura yanguzanyo. 2. Abantu bo mukarare ka Nyaruguru mumurenge wa Ngera ntaterambere kuko ntamuriro turabona kuburyo hakorerwa ibikorwa remezo. Ndashimira president nabanyarwanda bose kwiterambere igihugu kigezeho. Ariko caguwa nayo yari igikenewe Murakoze Kanda hano umusubize


text:
Itsembabwoko ry’Abayahudi
Itsembabwoko ry’Abayahudi [1] cyangwa Jenoside y’Abayahudi [2] (izina mu kiyahudi שואה)
Leta y’Abadage (Großdeutsches Reich) yakoze gahunda yo kurimbura imbaga y’abayahudi igeze kuri 6.000.000 hagati ya 1938 na 1946. Bishe n abanazi n abandi babafashije mu Budage no mu Burayi bwose bwari bwigaruriwe na leta ya Hitler.
Irondakoko ryibasiye abayahudi bita antisémitisme ni ryo rikuru cyane ryabaye mu madini, mu bukungu, muri politike no mu muco. Leta ya Hitler niyo yarigize ingengabitekerezo ya jenoside. Batangira kwirukanwa mu Budage, bamwe barahava. Abasigaye baricwa mu bihugu byose byari byatsinze : Pologne, Autriche, URSS, France, Pays-Bas, Belgique, Grèce, Yougoslavie n’ahandi. Jenoside y’Abayahudi yitwa shoah (שואה) bivuga gutsembwatsembwa (destruction totale, destruction absolue, catastrophe écrassante). Hari n’igihe bakoresha ijambo Holocauste , bivuga gutangwaho igitambo (une immolation entièrement consommée). Ayo magambo ariko ashobora no gukoreshwa ku zindi jenoside zabaye ahandi.
Abayahudi ndetse n’abandi bishwe n’abanazi bagiye bakusanyirizwa mu bigo, byitwa camps de concentration . Ariko hari n’ibindi byitwaga ibigo by imirimo (camps de travail), hakaba ibindi byitwaga iby imfungwa z’intambara (camps pour prisonniers de guerre), ndetse habaga n’ibyo bitaga iby’agateganyo (camp de transit). Hakaba ariko cyane cyane ibigo by’urupfu (camps d extermination ou de la mort). Byose hamwe byari hafi 30. Ibizwi cyane ni Buchenwald, Bergen-Belsen, Mauyhausen, Auschwitz, Birkenan, Chelmo, Treblinka, Belzec, Sobidor, Na Majdaneki.
Urupfu rw umwihariko rw’abayahudi ni ukwicishwa uburozi bwa Gaz Bafungiranaga abayahudi mu bikamyo bifungiranye hose, cyangwa mu byumba binini bifungiranye hose, bakoherezamo uburozi bw’umwuka wa GAZ (Zyklon B) Bagapfa nyuma y’iminota 15-20.
Abayahudi bicanywe n’abandi bantu batari abayahudi, bamwe bazize ibyo bakoraga, abandi kubera ibyo bangaga gukora cyangwa gusa kubera icyo baricyo. Abo ni nk’abakomunisti, abasosiyalisti, abaliberali, abasendikalisti, abitwa « homosexuels », abo mw idini rya « Témoins de Jéhovah », abitwa « Tsiganes ».
Abandi bishwe ari benshi ni imfungwa z’intambara z’abasovietike : hishwe hafi 3.300.000. Abandi bishwe ari benshi ni aba SLAVES bo muri U.R.S.S. no muri Pologne : hishwe hamwe hagati ya 19.000.700 na 24.000.000 y’abaturage . Abantu bose bazize jenoside y’abanazi bageze kuri 26.000.000, harimo 6.000.000 z abayahudi, hagati ya 500.000 na 1.000.000 y’abaTsiganes n abandi bagizwe cyane cyane n’abaslaves.


text:
Abarimu 1000 barahabwa mudasobwa na modem
Abarimu 1000 bo mu turere dutandukanye tw’igihugu batangiye guhabwa mudasobwa na modem, bizabafasha gufasha abandi barimu kwihugura mu bumenyi bw’icyongereza.
Ikigo cy’Igihugu Gishinzwe Uburezi (REB) gifatanyije n’Umuryango Mpuzamahanga Fhi 360, batagiye gutanga izi mudasobwa ku buryo bizarangirana n’uku kwezi kwa Gatandatu, nk’uko Gasana Janvier, umuyobozi mukuru wa REB yabitangaje.
Yagize ati “Twabonye ko bitakiri ngombwa gukomeza guhembera abakozi ku masezerano ku ruhande, biyongera ku barimu dufite, noneho twiyemeza kuvugurura gahunda yo kwigisha abarimu icyongereza duhitamo ko ikorwa n’abarimu ubwabo bafite ubushobozi bwo kuba bafasha bagenzi babo mu rurimi rw’icyongereza.”
Gasana yemera ko umwarimu umwe ku kigo adahagije, akavuga ko hari hakenewe abarimu nibura batanu kuri buri kigo bafasha abarimu bagenzi babo n’abanyeshuri no mu zindi gahunda zo kunoza imyigishirize zitari icyongereza gusa.
Dushime Jeanne Francoise, umwe mu bahawe ibikoresho, yavuze ko bizoroshya inshingano bafite. Ariko kimwe na bagenzi be, yongeyeho ko hakwiye kurebwa uko hashakwa undi mwarimu uzajya abafasha mu gihe cya vuba.
Umwaka utaha nabwo biteganyijwe ko abandi barimu 500 nabo bazahabwa ibikoresho nk’ibi muri iyi gahunda.
Mu kwezi kwa karindwi k’umwaka ushize wa 2015, gahunda yo gufasha abarimu kwiga icyongereza yaravuguruwe, abakozi batari abarimu bari barimo Abanyarwanda, abanya Uganda n’abanyakenya bari bamaze imyaka isaga itatu bafasha abarimu mu cyongereza barahagarikwa.
Abo barimu bazajya babikora ku buryo buhoraho ariko na bo bakomeze kwigisha nk’abandi barimu bahembwe n’umushahara usanzwe, ariko bagabanyirizwe amasomo, kugira ngo umwanya munini bawuharire icyongereza.
Ibitekerezo ( 3 )
ni byiza iyi gahunda izihutisha kunoza umurimo w’ubwarimu
NJye Ndumva Bagenerwa Akantu.
Nyjewe numva abo barimu bazajya bafasha bagenzi babo mu rurimi rw’icyongereza bagenerwa agahimaza musyi ka buri kwezi nibura½ cy’ayo bahembaga abo banyamahanga.


text:
Urwenya-“Uriya si Papa wewe”
“Uriya si Papa wewe”
Umugabo n'umugore bari bafite umwana w'umusore ugeze igihe cyo gushaka, atangira kujya atereta inkumi nyine ashaka uwo bazarwubakana.
Rimwe rero uwo yashimye yamujyanye mu rugo abona mama we aramwishimiye cyane ariko papa we amwereka ko atamushaka atanamushyigikiye na gato, yegera papa we biherereye amubaza impamvu.Se ati "mwana wanjye uriya mukobwa ni mwiza ariko hari ibanga! Nigeze guca inyuma mama wawe, uriya mukobwa ni uwanjye bivuga ko ari
mushiki wawe bityo byaba ari amahano!"Umusore yumvise aribyo, ashaka undi nawe biba nk'ibyambere asanga ni mushiki we, noneho biramurenga abura uko azabigenza ahitamo
kubwira mama we uko ikibazo giteye!Ubwo yegereye nyina aramubwira ati "wari uzi ko mbuze umugore neza neza! Ba bandi bose papa yarambwiye ngo ni abakobwa be kuko
yagucaga inyuma!"Mama we araseka cyane, ati "mwana wanjye mureke! Wowe muri bariya hitamo ukunyuze umurongore bose ntawe muva inda imwe kuko burya
uriya si Papa wewe! Nanjye namuciye inyuma ndakubyara!"
Shyiraho Igitekerezo!
Subscribe to: Post Comments (Atom)


text:
Nyamasheke: Abayobozi basabwe kujya mu mahugurwa y’imiyoborere
Mu gihe ukwezi kwahariwe imiyoborere mu Rwanda hose kuzasozwa ku itariki ya 24 Ukwakira 2014, umuyobozi w’akarere ka Nyamasheke avuga ko hakiri intambwe ndende kugira ngo ibibazo by’abaturage bibashe More...
Nyamasheke: Abayobozi bagiye gukora akazi urugo ku rundi
Mu nama yahuje abayobozi b’imirenge n’ubuyobozi bw’akarere , tariki ya 17 Nzeri 2014, umuyobozi w’akarere yavuze ko nyuma yo gusinyana imihigo n’umukuru w’igihugu, More...
Nyamasheke: Mukarutesi mu myaka ye y’ izabukuru avuga ko u Rwanda rwateye imbere
Mukarutesi Jyonovefa  ni umukecuru utuye mu mudugudu wa kirambo mu kagari ka kigoya mu murenge wa KANJONGO , avuga ko atazi imyaka ye ariko ko yakuze yumva bavuga ko barusha amahanga umwami wabo Musinga, akaba More...
Nyamasheke: Abaturage bamurikiwe ibizabakorerwa muri uyu mwaka
Abaturage mu karere ka Nyamasheke barasabwa kurushaho gufata iya mbere mu kugena no gushyira mu bikorwa ibibakorerwa. Ibi babisabwe kuri uyu wa kane tariki ya 26 kamena 2014 n’ubuyobozi bw’akarere More...
Nyamasheke: Intore zirasabwa gutandukana n’abandi
Urubyiruko rwo mu murenge wa Kagano rusaga 150 rwashoje urugerero kuri uyu wa kabiri tariki ya 24 Kamena 2014, rwasabwe kuba umusemburo w’ubudasubira inyuma mu ntambwe u Rwanda rumaze gutera nyuma y’imyaka More...
Nyamasheke: Ibiyobyabwenge ku isonga y’ibihungabanya umutekano
Mu nama y’umutekano yaguye y’akarere ka Nyamasheke yateranye kuri uyu wa gatatu tariki ya 18 Kamena 2014, abayobozi n’inzego z’umutekano bavuze ko ibiyobyabwenge biri ku isonga mu More...
Nyamasheke: Nyuma yo kugawa n’abaturage, abayobozi bagiye kurushaho kubegera
Mu bushakashatsi bwakozwe n’ikigo cy’igihugu gishinzwe imiyoborere, Rwanda Governance Board (RGB), akarere ka Nyamasheke kabonye amanota ari munsi ya 50%, bigaragazwa n’ibara ry’umutuku More...
Nyamasheke- Imibiri 73 yashyinguwe mucyubahiro mu rwibutso rwa jenoside rwa Gihombo
Kuri iki cyumweru tariki ya 20 Mata 2014, ku rwibutso rwa Gihombo mu karere ka Nyamasheke hashyinguwe imibiri 73 y’abantu bazize jenoside yakorewe abatutsi. Uretse 11 mu mibiri yashyinguwe, abandi More...
Nyamasheke: Abayobozi b’inzego z’ibanze barasabwa kurara aho bakorera
Abanyamabanga Nshingwabikorwa b’utugari twose n’imirenge bigize akarere ka Nyamasheke barasabwa kujya barara aho bakorera kandi iki cyemezo kikaba kitagomba kurenza icyumweru kimwe kitarashyirwa More...
Isiragira ry’abaturage mu buyobozi ntabwo rihesha agaciro ubuyobozi –Jabo
Abayobozi b’utugari n’imidugudu mu karere ka Nyamasheke kuri uyu wa 11/06/2013 basabwe kwirinda gusiragiza abaturage mu nzira ahubwo bakamenya ko bagomba kubakemurira ibibazo Ibi byasabwe n’Umunyamabanga More...


text:
Hari benshi babanye mu rukundo ubu batakirena n’irihumye,ndetse hari benshi babanye nk’abanzi nyamara barigeze gukundana kugeza kurugero babyita ko byuzuye,Hari n’abandi batandukanye nyuma yo gukundana ku buryo kuri ubu buri umwe afata undi nk’umuntu usanzwe byabindi bita ngo ni "inshuti isanzwe" gusa igiteye kwibaza cyane n’ukumenya niba koko abo bose barakundana by’ukuri.
Abenshi babanza amagambo akomeye bagira bati"urukundo rw’ukuri rurababarira,ntirugira ishyari,,,,,n’ibindi" Nyamara burya ntibyoroshye ko abantu bakundanye by’ukuri koko ,bagakundana urukundo rutari agahararo,ntibakundana urukundo rudashisngiye ku bintu bashobora gutandukana kugeza ubwo buri umwe yihenuye ku wundi ndetse akaba yanamwanga urunuka.
Gusa mu kinyejana turimo,urukundo abenshi bavuga ko rwabaye amafaranga,ndetse rushingira ku irari ry’umubiri ,urukundo rw’ukuri rusigaye rugerwa ku mashyi,nibenshi twumva batandukanye bapfa umutungo ndetse ni benshi bacana inyuma kubwo kwizerana gucye n’ingeso mbi,iyo uwo ukunda akubabaje,akaguhemukira bikubabaza umutima ndetse hari igihe bibaviramo gutandukana,hari abatandukana bitewe n’uburemere bw’ibyabaye bakongera gusubirana,hari n’abadasubirana ariko bagakomeza kubana mu rukundo bita ko rusanzwe kuko umwe aba yarashinze hagati yabo imbago itabemerera kongera guhuza imitima nk’uko byahoze.
Buri wese agira uko yakira ibi mubabaza,agira uburyo yiyibagiza ibyamubayeho,hari abibagirwa vuba ndetse ntibabike inzika abo kuzinukwa uwo bakunda biragoye kuko n’iyo bahemukirwa incuro amagana bahorana umutima ubabarira ariko twibuke ko nta kintu kitagira iherezo ku muntu,wenda igihe kiragera akabivamo n’agashashi ku rukundo yarafite kakazima burundu,ariko ntibivuze ko wamwanga usibye ko ushobora gusigara umufata nk’abandi bose kuko itandukaniro riba ryayoyotse Ese wibwira ko ukubabarira,wamukosereje ashobora guhora akubabarira kugeza musazanye ? kubabarira biragora cyane.
iyo wababajwe n’umuntu utacyekaga ko yabikora,nyuma yuko umuhaye imbabazi ,nyuma agakomeza guhemuka ,bishobora kumutanya n’uwahoze amubwira ko amukunda bruri munsi gusa ikiruta ibindi n’uko iyo amukunda by’ukuri ashobora kumufasha kugororoka ariko ntiwibagirwe ko hari ingeso kamere cyane ko umuntu ari mugari,ngo ugukunda by’ukuri abona izi ngeso nk’ibisanzwe nyamara sibose kuko ugukunda afite icyo agamije arazirengagizak ugeza agishyikiriye maze akabona kukujugunya ndetse ntazongere kwifuza no kukureba.
Birashoboka ko washwana n’uwo ukunda ,mugatandukana ndetse budundu ku buryo umwe yumva ntacyo undi amurushiriza abandi ariko kandi biragoye cyane ko umwe yazinukwa undi muramutse mukundana urukundo rutaryarya kugeza ubwo icyari urukundo gihinduka urwango,burya iyo bibaye akenshi ntabwo ruba rwari urukundo rushingiye ku rukundo ahubwo ruba rwari urukundo rushingiye ku kindi kintu,none ni gute urukundo rwiyegamije imibonano mpuzabitsina,amafaranga,,, ruzabura guhirima maze abari babyegamiye bakarebana nk’abataziranye ?
M.Fils
Urban Boys yafashe ingamba ku byayivuzweho
Kugona bigiye kubonerwa umuti ubivura
Charly na Nina ngo ‘Urutonde rwa PGGSS6 rurasekeje’
Hazashyirwaho isiganwa ry’amagare ryo kwibuka Lambert Byemayire
Ubusambanyi bwa Wema Sepetu na Kalisah bwatumye nyirakuru yiyahura
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...


text:
Zaburi 42:5 “Mutima wanjye ni iki gitumye wiheba? Ni iki gitumye umpagarara mo? Ujye utegereza Imana kuko nzongera kuyishimira agakiza kayo.
Ese umutu w’imbere ajya yiheba? Rimwe na rimwe uwanjye ajya abikora. N’uwa Dawidi ni uko. Akimara kubyumva atyo, Dawidi yashyize ibyiringiro bye mu Mana kandi ayitegereza ayihimbaza nk’umutabaziwe n’Imana ye.
Kugira ngo aneshe kwiheba n’ibyiyumvo bye, yakoresheje indirimbo no kwatura ko kubohoka. Niyo mpamvu zaburi ze nyinshi ari indirimbo zihimbaza Imana zo kuririmbira hagati mu mibereho idatuje.
Dawidi yari zi ko iyo yagwaga, n’imbaraga ze zagwanaga na we. Niyo mpamvu yibwiraga, akabwira ubugingo bwe (ibitekerezo, ubushake, n’amarangamutima), maze akisubiza mo integer kandi akikomereza ku Uwiteka Imana ye (1 Samweli 30:6).
Nitwisanga mu mibereho yo yo gukandamizwa nk’iyo, tujye dutegereza Imana twizeye, tuyihimbaze kuko ari we mutabazi n’Imana yacu, kandi twisubizemo intege, twikomeze ku Uwiteka.
Twbwe nk’abakiranutsi, dutunganiye Imana, tubiheshejwe no kwizwera Yesu Kristo, twebwe abafite ubuhungiro n’byiringiro byacu mu Mana dushobora kuririmba tukishima! Uwiteka aradutwikira kandi araturinda. Iraturwanirira tuyihimbaje. (2 Ngoma 30:17, 20-21).
Joyce Mayer.


text:
Billy Graham asanga abantu badakwiye gufata Noheli nk’umunsi w’ikiruhuko usanzwe
Mu gihe hasigaye amasaha make tugatangira ukwezi kwa nyuma k’umwaka w’2016, twitegura gutangira uw’2017 aho benshi ubu banatangiye imyiteguro y’uko bazizihiza iminsi mikuru isoza umwaka ndetse n’itangira undi, Umukambwe Billy Graham w’imyaka 98, akaba n’umuvugabutumwa mpuzamahanga asanga abantu bari bakwiye kureka gufata umunsi mukuru wa Noheli nk’umunsi w’umwihariko aho gutekereza ko ari umunsi wo kwishimisha gusa.
ChristianToday yanditse ko Billy Graham avuga ko bibabaje iyo usanga umunsi mukuru wa Noheli wizihizwa nk’ivuka rya Yesu wacunguye abantu ubaye uburyo kuri benshi bwo kwikorera ibyo bishakiye byaba bibabaje aho kuzirikana umurimo ukomeye Imana yakoze itanga Yesu ango aze kubacungura. Ati ‘’Birababaje kuko usanga kuri benshi kuri uyu munsi bahakora ibibi byinshi aho gufata umwanya ngo bazirikane ineza y’Imana banayegurire ubuzima bwabo.’’
Billy Graham
Mu magambo ye ubwo yasubizaga kimwe mu bibazo nk’uko asanzwe abigenza iyo asubiza abamukurikira yavuze ko agaciro Noheli ifite igakomora ku murimo ukomeye Yesu yakoza, akavuga ko ibi byari bikwiye gutuma uyu munsi wubahwa cyane, ati ‘’Ubwo uyu munsi wegereje ukwiye gufata umwanya ukibuka umurimo ukomeye Imana yakoze yo kuduha impano, umwana wayo ari we Yesu Kristo.’’
Ubusanzwe iyo abantu bizihiza iminsi mikuru nubwo yaba iyo kwibuka urupfu rwa Yesu, usanga bitangaje ukuntu ari bwo hakorwa ibyaha bitandukanye benshi bakora babyita kwishimira iminsi mikuru. Ibi bitandukanye cyane n’ibyo abantu bari bakwiye gukora kuko intego y’ibyishimo by’umunsi yari ikwiye guhuzwa n’icyabaye kuri uwo munsi.
Innocent Kubwimana@Agakiza.org


text:
Ese uziko kubwa Kristo Yesu Imana yatanze ubuzima.
Iyo dusomye ijambo ry’Imana mu rwandiko Pawulo yandikiye Abefeso 2:1-3 niho dusanga amagambo agira ati “Namwe yarabazuye mwebwe abari bapfuye bazize ibicumuro n’ibyaha byanyu, ibyo mwagenderagamo kera mukurikiza imigenzo y’iyi si, mugakurikiza umwami utegeka ikirere ariwe mwuka ukorera mu batumvira. Kandi natwe twahoze muri bo dukurikiza ibyo kamere yacu yifuza, tugakora ibyo kamere n’imitima byacu byishakira kandi kubwa kavukire yacu twari abo kugirirwa umujinya nk’abandi bose”.
Iri jambo ryerekana neza ko hari ubuzima umwana w’umuntu yari abuze bivuye ku cyaha cyari cyamuhinduye nk’upfuye, nyamara nk’uko Mose yamanitse inzoka mu butayu abayirebaga ho bose bagakira ibisebe by’inzoka ( kubara 21:9) , ni ko Yesu umwana w’Imana yamanitswe ku musaraba kugirango umwizera wese abone guhabwa ubugingo buhoraho ( Yohana 3:14), bityo duhabwa ubuzima ndetse tuba bazima binyuze muri we.
Ibi kandi Bibiriya ibihamya neza aho igira iti “Ariko Imana kuko ari umutunzi w’imbabazi yaduhinduranye bazima na kristo ku bw’urukundo rwinshi yadukunze, ubwo twari dupfuye tuzize ibicumuro byacu ( ubuntu nibwo bwabakijije) nuko ituzurana nawe, itwicazanya nawe mu ijuru mu buryo bw’umwuka turi muri kristo Yesu,kugirango mu bihe bizaza izerekane ubutunzi bw’ubuntu bwayo buhebuje byose,itugirira neza muri kristo yesu . Mwakijijwe n’ubuntu kubwo kwizera, ntibyavuye no ku mirimo kugirango hatagira umuntu wirarira, kuko turi abo yaremye ituremeye imirimo myiza muri kristo Yesu , iyo Imana yiteguriye cyera kugirango tuyigenderemo (Abefeso 2:4-10).
Uyu Yesu utanga ubuzima niwe wahanuwe kuva ku muhanuzi yesaya ( yesaya 7:14-) ko azabyarya n’umwari Mariya kandi ko azitwa Emmanuel risobanura ngo Imana iri kumwe natwe (Matayo 1:23 ) kandi ahamirizwa ko Nta rindi zina twahawe ryo gukirizwamo ritari irye, ni nayo mpamvu byari bikwiye ko buri wese muri si amwemera akinjira muri we akagenga ubuzima bwe akamubera umurengezi we, kandi nk’uko yabyivugiye ngo dore mpagaze kurugi ndakomanga, umuntu niyumva ijwi ryanjye agakingura urugi nzinjira iwe dusangire ( ibyahishuwe 3:20).
Iyo ufite Yesu uba ufite byose, uba ufite ubuzima kandi Imana muba muri kumwe (Matayo 1:23 ), uyu munsi ndakwinginze ku bw’imbabazi z’Imana ngo ugire guhitamo kwiza, birashoboka ko wumva ubuzima ubayemo budafite icyerecyezo ndetse ukaba wibaza ku iherezo ryawe, ariko Yesu iyo umwakiriye aguhindura mushya ukaba nk’uvutse bushyashya nk’uko Yesu yabisobanuriye Nikodemu wo mu Bafarisayo wari umutware wo mu Bayuda ( Yohana 3:1-7), kandi amusobanurira neza ko nta wabona ubwami bw’Imana atabyawe ubwa kabiri. Nshuti mwene data Yesu ni byose ku umufite, nawe utari umufite cyangwa usubiye imyuma uyu munsi fata icyemezo wongere umuhe ikaze mu mutima wawe urabona ubuzima bwiza kuzageza iteka ryose, kandi humura nta teka uzacirwaho ( abaroma 8:1).


text:
Rwanda | Burera: Abayobozi barasabwa kwegera abaturage bakabumva bakajya inama
Umuyobozi w’akarere ka Burera arasaba abayobozi batandukanye bo muri ako karere kwegera abaturage bayobora bakabumva, bakajya inama, bakabasobanurira neza gahunda zose za leta kuko aribwo buryo bw’imiyoborere myiza.
Semabagare Samuel avuga ko umuturage ashyira mu bikorwa gahuza za leta ari uko umuyobozi yazimusobanuriye neza. Igihe umuyobozi atazimusobanuriye ukwo bikwiye niho umuturage abona izo gahunda zimubangamiye.
Agira ati “ndasaba abayobozi kwegera abaturage bakajya inama gahunda ziba bajyenwe za leta , turazishyikirizwa tukazishyira mu bikorwa. Nta gahunda n’imwe leta yashyira ho yo kurenganya umuturage, yo kumusubiza inyumaâ€.
Hari hamwe na hamwe mu karere ka Burera mu nzego z’ibanze hagaragaye abayobozi bategeka abaturage gukora ibintu runaka nyamara batabasobanuriye ibyiza byabo. Ibyo bituma abo bayobozi bafata ibyemezo bihubutse maze bigakandamiza abaturage.
Umuyobozi w’akarere ka Burera avuga ko abayobozi bakwiye gusobanurira abaturage aho kubategeka kuko gahunda zose bagezwa ho ari nziza.
Agira ati “…hari gahunda ya “Mituel de Santé†ni ukurengera ubuzima. Hari gahunda ya 12YBE ni uburere n’uburezi bw’abana bacu. Hari gahunda ubungubu iriho yo korora neza, yo kugira isuku, yo gutura mu midugudu…kugira ngo ibikorwa remezo, amashanyarazi twifuza ye kuba ay’umurimbo…â€
Akarere ka Burera kabaye aka gatandatu mu gushyira mu bikorwa imihigo kahize mu mwaka wa 2011-2012, mu turere 30 two mu Rwanda, aho kagize amanota 92,9. Niko karere kabaye aka mbere mu ntara y’amajyaruguru mu turere dutanu tugize iyo ntara.
Sembagare avuga ko impamvu batagize amanota yisumbuye kuyo bagize ari ukubera zimwe muri gahunda zitashyizwe mu bikorwa neza kubera imyumvire y’abaturage
Imwe muri izo gahunda harimo kuringaniza urubyaro. Mu mihigo y’umwaka 2011-2012 akarere ka Burera kagize amanota 55% mu kuringaniza urubyaro. Ibyo byatumye amanota agabanuka nk’uko umuyobozi w’akarere ka Burera abisobanura.
Yongera ho ko abona abanyaburera bagenda batanga ikizere mu guhindura imyumvire. Akomeza asaba abayobozi kwegera abo baturage kugira bahindure imyumvire byimaze yo.
Â


text:
Iherezo rya muntu! Uyu mubiri twambaye uzapfa, abemera Imana bahawe isezerano ry’uko ku munsi w’izuka imibiri y’abapfuye bizera izahuzwa n’umwuka bakazagororerwa kubaho iteka mu Isi nshya (Ibyahishuwe 21-22).
Ku bapfuye batemera Yesu/Yezu nk’umucunguzi, urupfu ni igihano gihoraho iteka ryose. Kumenya ukuri kwarwo birinda muntu kugira ubwoba butuma ahahamurwa n’urupfu (Yohana 8:32).
Urupfu ntirubabarira, rwahuranyije Senateri Mucyo mu gitondo cyo kuwa Mbere tariki ya 3 Ukwakira 2016, rwamutwaye by’igitunguro habura intambwe nke ngo yinjire mu kazi gukurikirana ubuzima bw’igihugu. Inkuru y’urupfu rwe yashegeshe benshi, yaciye umugongo igihugu, yaciye igikuba, yateye intimba irusha urusyo kuremera ku mitima y’abatabarika.
Abakoranye na Senateri Mucyo muri Minisiteri y’Ubutabera, ubushinjacyaha bukuru bwa Repubulika, Komisiyo y’Igihugu yo kurwanya Jenoside no mu Nteko Ishinga Amategeko, mu kuvuga urwibutso bamufiteho abenshi bazibiranywa n’ikiniga, bahuriza ku ngingo imwe ko “yari umunyamutima, inyangamugayo yahoranaga umucyo ku maso.”
Agahinda mu baturanyi be i Mbazi
Ni agahinda kageretse ku kandi ku abarokotse Jenoside Senateri Mucyo yafashije, mu kuvuga urwibutso bamufiteho, abenshi bamwita ‘umubyeyi w’umunyabuntu wahangayikishwaga no kubona abantu barangwa n’urukundo’.
Nyangezi Gaspard, yari inshuti magara ya Senateri Mucyo akaba n’umuturanyi we ku ivuko i Mbazi mu Karere ka Huye,ni na we wacungaga imitungo afite mu cyaro. Mu kiganiro na IGIHE yavuze ko abaturage b’i Mbazi batazibagirwa ibikorwa by’indashyikirwa yahakoze ku giti cye.
N’ikiniga cyinshi ati “Naguha nk’urugero, iwacu yazaniye amazi abaturage ku giti cye, abazanira umuriro, yubakira abatishoboye hari n’umudugudu witiriwe Mucyo, abaha amatungo yo korora, buriya n’isambu ye yari yarashyizemo amashyirahamwe y’abantu batishoboye kugirango bazamuke, yakuye benshi muri nyakatsi ku giti cye.”
Senateri Mucyo asize agahinda mu batishoboye yafashaga, by’umwihariko yari ageze kure umushinga wo kuzamura uburezi muri aka gace ndetse ngo yiteguraga gushinga ishuri ry’imyuga rifasha abatarabashije kurangiza amashuri.
Ati “Afite ishuri ry’incuke yashinze ku giti cye, yari afite intego yo kubaka amashuri abanza utsinze akazamuka uwo byanze yubatse ishuri ry’imyuga yiteguraga gukora neza.”
Mu buhamya bwumvikanagamo agahinda gakomeye, uyu muturage akomeza agira ati “Twamenyanye tukiri bato andusha imyaka ibiri. Yarankijije pe, yankuye mu rwego nari ndimo njya mu rundi, yangiriye inama. Yahoraga ambwira ngo ntugapfushe igihe ubusa jya uba inyangamugayo ubane n’abantu bose amahoro kandi ukoreshe ukuri.”
Asize umurage muri CNLG
Mu mwaka wa 2008 Mucyo yagizwe Umunyamabanga Nshingwabikorwa wa Komisiyo y’Igihugu ishinzwe kurwanya Jenoside, CNLG, kugeza mu 2015. Abakoranye nawe hari byinshi batazamwibagirwaho.
Gatabazi Claver, Umukozi ushinzwe kwibuka no gukumira Jenoside muri CNLG, yabwiye IGIHE ko yakoranye na Mucyo muri iyi Komisiyo imyaka itandatu kuva muri 2009, ariko atazibagirwa ubudasa yamubonyeho.
Yagize ati“Yari umugabo umuntu yakwigiraho byinshi yaba mu buyobozi bwite yaba no mu myitwarire ye, washoboraga kumuvomamo ibintu bizagufasha mu buzima bwabwe bwose. Urugero ni uko yari umuyobozi w’intangarugero ukwereka ikosa ryawe akarikwereka mu rwego rwo kugirango akore ibyiza ubirebereho hanyuma wikosore.”
Akomeza avuga ko muri CNLG yahasize umurage wo kwanga akarengane no gukunda akazi. Urwibutso rukomeye bamufitiho ngo ni uko yabashishikarizaga gushinga ingo kugira ngo bazikorere bagifite intege.
Ati“Abari abakozi ba hano yahoraga adushishikariza gushaka, akaguhamagara akakubaza ngo kuki udashaka urabura iki, shaka hakiri kare ukorere abana bawe n’umuryango wawe ugifite imbaraga, abenshi ba hano twashatse kubera we”.
Umusanzu we mu butabera bw’u Rwanda ntuzibagirana
Mucyo yabaye Minisitiri w’ubutabera kuwa 8 Gashyantare 1999 kugeza kuwa 21 Ukwakira 2003.
Abakoranye na we muri iyi Minisiteri bamuvuga ibigwi nk’ukibayoboye, bahuriza ku migirire ye yihariye ‘guca bugufi ndetse ngo abakozi bose bamwisanzuragaho uhereye ku bakoropaga kugeza ku bo bicaranaga mu biro’.
Umukozi ushinzwe ibikoresho muri Minisiteri y’ubutabera, Nyirakamana Consolée, yabwiye IGIHE ko Mucyo yamusanze muri iyi Minisiteri amazemo imyaka itatu akemeza adashidikanya ko yubatse umusingi w’ubutabera u Rwanda rufite ubu.
Yagize ati “Mucyo yaje hano mazemo imyaka itatu uretse no kunyobora ni umuturanyi wanjye ku ivuko i Mbazi. Iyi Minisiteri yarayizamuye ubundi ntawayimaragamo kabiri, yayigezemo Jenoside ikirangira hari akazi kenshi, sinabura kuvuga ko yayihaye umusingi akayigeza kure abandi bagakomerezaho.”
“Ku giti cyanjye sinzibagirwa ukuntu buri wese yamwisanzuragaho kandi akabanisha abakozi abatoza gukorera hamwe, kwiyumvanamo nta rwikekwe.”
Ubwo yari Minisitiri w’Ubutabera, Mucyo yatangije ubutabera bwunga binyuze mu nkiko Gacaca ndetse agakunda kujya mu magereza ashishikariza abakoze ibyaha kwirega no kwemera icyaha.
Sena isigaranye icyuho
Kuwa 29 Gicurasi 2015 nibwo Komisiyo y’Amatora yemeje ko Mucyo Jean de Dieu ariwe watorewe kuba senateri ahagarariye Intara y’Amajyepfo ku majwi 50.3%, icyo gihe akaba yari agiye kuziba icyuho cyari cyasizwe na Senateri Jean Damascene Bizimana wari wamusimbuye muri CNLG.
Amarira y’umugabo atemba ajya mu nda! Mu kuvuga kuri Senateri Mucyo mugenzi we Ntawukuriryayo Jean Damascene yagaragaraga ku maso nk’ushavuye ariko akiyumanganya. Yabwiye IGIHE ko inkuru y’urupfu rwa Mucyo yateye icyuho umuryango we, abamuzi, igihugu by’umwihariko abantu bakoranaga.
Senateri Ntawukuriryayo ni umwe mu bazi Mucyo kuko biganye mu cyiciro rusange i Save, bakajya bahurira mu mikino ubwo bigaga mu cyiciro cya kabiri cy’amashuri yisumbuye, ndetse binjirira rimwe muri Guverinoma.
Yagize ati “Ni umuntu twabanye twinjiriye rimwe muri Guverinoma y’u Rwanda mu 1999, dukorana neza no mu yindi mirimo yakoze kugeza igihe duhuriye hamwe hano muri Sena. Yagaragazaga ubuhanga nkuko yakomeje kubugaragaza n’ubwitange no kubana neza na bagenzi be nkuko twese twabanaga na we”.
Senateri Ntawukuriryayo yemeza ko Mucyo asigiye Abanyarwanda umurage wo gukunda igihugu, amahoro no kubana n’abantu neza mu ngeri zitandukanye.
Yagobotse benshi….
Abarokotse Jenoside batishoboye n’izindi ngeri z’abaturage bafashijwe na Senateri Mucyo bavuga ko urupfu rwe ari igihombo gikomeye ku buzima bwabo, bamufitiyeho urwibutso rw’iteka bashingiye ku bufasha yabahaye bukaba inkingi y’ubuzima bwabo.
Umuhanzi Senderi Eric, umwe mu bakoranye bya hafi na Senateri Mucyo mu bikorwa byo kwibuka Jenoside yakorewe Abatutsi avuga ko atazibagirwa ineza yamugiriye muri 2010 ubwo yamuteraga inkunga y’amafaranga ibihumbi 250 ngo akomeze ahange indirimbo zifasha Abanyarwanda kwibuka.
Amafaranga Mucyo yahaye Senderi yakoze indirimbo yitwa ‘Twigirire icyizere’ mu majwi n’amashusho. Iyi yayihimbye ashingiye ku mbwirwaruhame Mucyo yakundaga kuvuga zishingiye ku kwigirira icyizere.
Senderi avuga Senateri Mucyo nk’umugabo udasanzwe, warangwaga no kwicisha bugufi, agasangira na bose atarobanuye.
Yagize ati “Yacaga bugufi ntiyari igisambo, ni bake baguhamagara ngo ngwino dusangire. Ndabyibuka twari tuvuye kwibuka muri stade duhurira ku muryango wa VIP arambaza ati ‘ese ufite uko ugenda?’, ati icara mu modoka tujyane,twageze kwa Lando turaganira arambwira ngo reka twicare hano tunywe agafanta, yakundaga bose atavanguye.”
Munyanshoza Dieudonne [Mibirizi] yabwiye IGIHE ko muri 1997 ari bwo yahuye bwa mbere na Mucyo akamubwira ko yumvise indirimbo ye ‘Mibirizi’ kandi aririmba neza.
Icyo gihe ngo yamuhaye amafaranga ibihumbi 200 ngo ateze imbere ubuhanzi bwe. Avuga ko ari we wa mbere wamuteye inkunga mu myaka irenga 20 amaze akora umuziki.
Mibirizi yemeza ko ibikorwa bya Senateri Mucyo byamaze kumujyana mu ijuru. Ati “Ibikorwa ni byo bijyana umuntu mu ijuru, kandi ndizera ko yagezeyo. Sinzibagirwa ijambo yakundaga kubwira abacitse ku icumu ati ‘Nimukomere, ntimuheranwe nibyababayeho, muharanire kwiteza imbere, muve mu bwigunge musoze ikivi cy’abagiye.”
Senateri Mucyo asize umugore n’abana bane, umukobwa umwe n’abahungu batatu.


text:
Rukundo Eric, w’imyaka 22, wari ucumbitse mu kagari ka Burunga, umurenge wa Gihundwe, mu karere ka Rusizi, yapfuye agonzwe n’igikamyo cya rukururana mu ma saa saba z’ijoro ryo ku wa Gatandatu mu mujyi wa Rusizi rwagati.
Bamwe mu bari bahari bavuga ko ashobora kuba yari yasinze kuko yasanganwe icupa ry’inzoga izwi nka siruduwili aho yagongewe.
Uwari amucumbikiye, Sibomana Idrissa, yabwiye Imvaho Nshya ko bamukanguye saa saba z’ijoro bamubwira ko uwo musore wabaga iwe yagonzwe n’ikamyo yari yikoreye sima iyivana i Bugarama iyijyanye i Kigali.
Sibomana avuga ko ubwo nyakwigendera yahungaga moto na yo yari igiye kumugonga muri ayo masaha, yahise yinjira mu gice cy’inyuma cy’icyo gikamyo, kimuca hejuru umutwe urajanjagurika, urubavu na rwo rurashwanyagurika.
Inzego z’umutekano zahise zitabara zegeranya ibice byose by’umubiri we byari byatatanye umurambo uhita ujyanwa ku bitaro bya Gihundwe gukorerwa isuzuma.
Sibomana ati “Yabanaga na mukuru we wo kwa se wabo mu nzu yanjye ngo ahava mu ma saa tatu z’ijoro asiga mukuru we mu nzu amubwira kutazimya no kudakinga, ko ahita agaruka, mukuru we atubwira ko yakanguwe no kumva ko uwo murumuna we yapfuye, tukaba twitegura kumushyingura no gufata mu mugongo umubyeyi wamubuze, dore ko yagiraga nyina wenyine kandi ari we yari afite wenyine mu bana babiri gusa yabyaye.’’
Umukuru w’umudugudu wa Burunga, Kayiranga Emmanuel, yabwiye Imvaho Nshya ko uyu musore yari amuziho gukora imirimo yo kwisuma muri uyu mujyi ngo yagezemo afite imyaka umunani gusa, akaba yanywaga n’inzoga cyane.
Yasabye abaturage gufatanya bagatabara uwagize ibyago, asaba ariko abasore babana bonyine kujya babwirana aho bagiye kugira ngo nihagira n’ugira ikibazo bamenye aho bashakishiriza, cyangwa bakajya bataha kare, kuko nk’uyu wari watashye agasubira aho mugenzi we atazi yahuye n’ikibazo kugisobanura bikayoberana.
Yasabye kandi ko urubyiruko kwirinda, ubusinzi nubwo atemeza koko ko yari yasinze, ariko ngo kuba yasanganwe iyi suruduwire kandi yari asanzwe asinda, ngo byaba inzira yo kubyemeza.
Umushoferi w’iyi kamyo yahise atabwa muri yombi, ikamyo na yo iri mu maboko ya polisi sitasiyo ya Kamembe aho n’uyu mushoferi afungiye mu gihe iperereza rigikomeza ngo hamenyekane impamvu nyakuri y’uru rupfu.
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ni no muri urwo rwego kuri uyu wa Kabiri tariki ya 27 Ukuboza 2016, aba bana barangajwe imbere n’abatoza babo basuye i gicumbi cy’Intwari i Remera, aho basobanuriwe amateka yaranze intwari z’u Rwanda.
Abana batambagiye ibice bitandukanye bigize igicumbi cy'Intwari
Umukozi w’Urwego rw’igihugu rushinzwe Intwari, Imidali n’Impeta by’Ishimwe , Byishimo Patrick ushinzwe ibicumbi by’Intwari niwe wakiriye aba bana, abasobanurira byinshi ku mateka y’Intwari z’u Rwanda, anaboneraho kubatembereza ibice binyuranye bigaragaza intwari zinyuranye harimo Imanzi ndetse n’Imena.
Byishimo Patrick asobanurira aba bana amateka y'Intwari z'u Rwanda
Abana bishimiye gusura igicumbi cy'Intwari no kurushaho gusobanukirwa amateka yazo
Ni igikorwa cyashimishije aba bana ubona bari hagati y’imyaka 8 na 18, dore ko bagaragazaga kugira amatsiko no gukurikira ibyo basobanurirwaga. Umwe muri bo waganiriye na Inyarwanda.com yagize ati “ Icyo nungukiye mu gusura igicumbi cy’intwari, namenye ko kuba intwari bidashingira ku myaka cyangwa se uko ungana, ahubwo ugomba kuba intwari ukiri muto kugirango ubikurane.”
Mugenzi we witwa Kalinda Bruno we yagize ati “ Icyo nungutse, hari intwari zimwe ntari nzi, nk’abana b’i Nyange na Uwiringiyima Agathe, ubu ndishimye cyane kuba ndushijeho kumenya intwari nyinshi.”
Aha abana basuraga inzu irimo amafoto y'Intwari
Uyu mwana niwe wanditse mu gitabo cy'abashyitsi mu izina rya bagenzi be avuga icyo yungukiye mu gusura igicumbi cy'Intwari
Banahawe udutabo dukubiyemo amateka y'Intwari
Aba bafataga agafoto k'urwibutso imbere y'ikimenyetso cy'ubutwari
Aba bana bamaze iminsi bigishwa umuco
Bafashe ifoto ya rusange nyuma yo gusura igicumbi cy'Intwari
AMAFOTO: Nizeyimana Selemani


text:
Kurenza amaso ibicantege bihesha umutima wizeye kunesha
Iyo wacitse intege wihebye, biragoye ko imirimo y’Imana ikoreka muri wowe, Imana idusaba kudacika intege mu ngorane duhura nazo kubera ko yasezeranye kuzajya itabara mu bihe bikomeye.
Ndashaka kubahereza urugero rumwe rw’umuntu witangiye ubuhamya rw’ukuntu yagumanye imbaraga ze.
‘’Icyo gihe nari maze imyaka 40, twari tukiri i Kadeshi y’i Baruneyi, Mose umugaragu w’Uwiteka antuma kujya gutata igihugu. Bukeye muhamiriza ibyo nari nabonye n’umutima utabeshya Yosuwa 14:7
Aba bagabo bari babwiye uyu Karebu n’undi witwa Yosuwa, ndetse n’abandi bagabo 10 bose bakaba 12, ubwo Mose yabatumaga gutata igihugu cy’ikanani.
Mu byukuri igihugu bakigezemo babonye ari igihugu gikomeye, abagabo bakibagamo bari bateye ubwoba, n’ibindi byinshi byari kubaca intege, ubwo bari bagarutse bazanye ubutumwa buri wese yasobanuye uko icyo gihugu yakibonye, babandi icumi bahurije ku kintu kimwe bagaragaza kwisuzugura no kwerekana ko ari nk’inzige imbere y’abantu bo muri icyo gihugu mbese bazanye amakuru y’urucantege, ariko Yosuwa na Karebu bo bahagarara bemye basubizamo intege abisirayeli bose bababwira ko koko niba Uwiteka abishimira icyo gihugu bazakigeramo.
Aba bagabo babiri barenze ibicantege bizera ko Imana yabakuye mu gihugu cya Egiputa, ikabambutsa inyanjya itukura, ikabagaburira manu mubutayu bemeza imitima yabo ko nimbere y’abo bagabo b’abanaki bazabarya nk’imitsima, babitangariza Abisilayeli imitima yabo yari yahagaze iratuza kubw’ihumure bahawe.
Iyo muntu atangiye gucogora no kwiheba icyo gihe aba arimo arava mu murongo w’agakiza, mbese aba akomerewe, Umutima wihanganye ukomeza umuntu mu ndwara ye, ariko umutima wihebye ninde wawihanganira? Imigani 18:14.
Hari ibicantege byo mu bwoko 2, hari ibyo muri uyu mubiri ndetse niby’umwuka, ariko byose nta na kimwe gikwiye guhungabanya urwego rwacu twizeramo Imana.
Imana iba ishaka ko duhagarara tugahamya. Ariko naho itadukiza, nyagasani umenye ko tutari bukorere imana zawe, habe no kuramya icyo gishushanyo cy’izahabu wakoze. daniyeli 3:18
Aba basore bahamije Imana aho byari bikomeye, mugihe cyo gucika intege bambara imbaraga barenza amaso umuriro ugurumana wari ubabikiwe bareba ku mbaraga z’Imana, banze kuramya imana z’abanyamahanga Imana nyamana iriyerekana.
Dawidi abwira Sawuli ati ntihagire ukurwa umutima nawe, umugaragu wawe ngiye kurwana n’uwo mufirisitiya, Sawuli asubiza Dwidi ati ntiwashobora gutera uwo mufirisitiya ngo umurwanye, kuko ukiri umusore w’umugenda kandi we ni umugabo wamenyereye kurwana uhereye mubusore bwe” Samuweli 17:32-35.
Dawidi ntiyaciwe intege n’amagambo Sawuli yamubwiraga cyangwa ngo acogozwe n’ubukana Goriyati yari afite ahubwo yibutse imbaraga z’Imana yabanaga nawe mu ishyamba, yibuka imirimo yose yakoranye nayo, nuko yiyemeza kurwana n’umufirisitiya iyo ukomeje ugasoma kiriya gice cyose ubona ukuntu Dawidi yanesheje.
Kurenza amaso ibicantege bihesha umutima wizeye kunesha.


text:
Ni gute warushaho kubana neza n’uwo mwashakanye?
Urukundo rurenga ibigeragezo, gukunda uwo mwashakanye bisaba kuba inyangamugayo no gufashanya, birashoboka ko uwo mwashakanye adaha agaciro uburyo umufasha, ariko n’ubwo ibyo bibaho icy’íngenzi ukwiriye kumenya ni uko uri umuntu wo kumufasha kumuteza imbere kandi ukamufasha gufata umwanya we ukwiriye mu buzima. Bibaho ko umwe mu bashakanye yita ku byifuzo bye kuruta uko yakwita ku bya mugenzi we aribyo twakita nko kwikunda no kwihugiraho.
Mu buzima iyo ubereye inyangamugayo uwo mwashakanye ubiboneramo inyungu nyinshi kandi nawe ashobora kubona ibyo umukorera bikamutera kugukunda no kugira ibintu byiza agukorera. Nk’uko ijambo ry’Imana ribivuga muri Luka 6:38 ngo mutange namwe muzahabwa; urugero rwiza rutsindagiye, rucugushije, rusesekaye ni rwo muzagererwamo, kuko urugero mugeramo ari rwo muzagererwamo namwe. N’ubwo uwo mwashakanye atabasha kugukunda uko bikwiriye Imana igusezeranya gusarura icyo ubiba.
Nk’uko Michelle Brugnoli, umufasha wa Carlo Brugnoli akaba n’umuvugabutumwa yabivuze, hari igihe umwe mu bashakanye ashobora gutwarwa n’akazi runaka akora cyangwa n’ikindi kintu runaka akunda bityo bigatuma umwe muri bo avunika cyane mu rugo. Icyo wakora ni ukumushishikariza gukora icyo akunda ariko akacyitaho cyane igihe gifitiye inyungu umuryango we.
Ariko n’ubwo izo nama zose wazimugira icyaba cyiza cyane ni ukumusengera kuko isengesho ari intwaro. Kwisengera wowe ku giti cyawe ntibihagije niyo mpamvu ari ingenzi cyane kandi gusengana n’uwo mwashakanye mugasengerana kandi mukikorerana imitwaro, kuko gusenga bizana ibisubizo.
ISUGI Gloriose/agakiza.org


text:
Igenamigambi ry’uyu munsi, niyo makiriro yejo hazaza, nukuvuga rero ngo shaka umwanya mwiza wogutekereza wo gutekereza ibyo ushaka gukora nuko uzabisobanura. Ese waba ufite igishushanyo mbonera mu mutwe wawe ki ibyo ushaka gukora? Niba ugifite, cyandike, gitekerezeho, wongere ukigarukeho, noneho ugitunganye neza. Igenamigambi ry’umushinga wawe nikimwe ku bintu by’ingenzi ugomba kubakiraho umushinga wawe, no kuwuteza imbere.
Igenamigambi ry’umushinga wawe, rigomba kugaragara mu bitekerezo n’intego yawe. Hari ibintu bitatu by’ingezi ugomba kwitaho mw’igenamigambi ryawe. Ibi nibikurikira:
Intego: imenyekanishe uwo uri we, icyo ugambirije gukora, nuko uzagikora ugateza imbere umushinga wawe.
Abakiriya: menya kandi usobanure neza abakirya bawe abaribo nukuntu ibikorwa byawe bazabyakira.
Icyo ugamije kugeraho: garagaza neza uko usuzuma iterambere ryawe. Sobanura neza uko uteganya kongera umutungo wawe nuko uteganya gutera imbere. Sobanura neza ibijyanye n’isoko ry’ibyo ukora nuko uzahangana nabandi babikora kandi bagutanze muri ako kazi.
Mugihe umaze kwitegura byose; koresha wa muyoboro ukwigisha gukora igenamigambi ukore dosiye yawe. Dosiye y’igenamigambi ishobora kuba hagati y’impapuro 5 kugeza kuri 40. ariko kenshi yakabaye hagati y’impapuro 10 kugeza kuri 12 zinyandiko ne 4 kugera kuri 6 zigaragaza ibyerekeranye n’amafaranga.
Related Posts by Categories


text:
NIMUZE TWUBAKE INKIKE Y’IYERUSALEMU TUTAGUMYA KUBA IGITUTSI”NEHEMIYA 2:17-18″
Ku Kicukiro hari kubera umwiherero wahuje Abarimu, Abapasiteri, Abashumba, Abayobozi b’Amatorero y’Uturere n’Abayobozi b’Ururembo rw’Umujyi wa Kigali.
Muri uyu mwiherero wafunguwe n’Umuvugizi w’itorero ry’ADEPR, Rev Pastor Jean SIBOMANA wagarutse cyane ku nsanganyamatsiko iri muri Nehemiya 2:17-18 igira iti: “NIMUZE TWUBAKE INKIKE Y’IYERUSALEMU TUTAGUMYA KUBA IGITUTSI”.
Rev. Pastor Jean SIBOMANA yavuze ko Umubwiriza butumwa ndetse n’Umushumba bakwiye kuba ikitegererezo haba mu murimo ndetse no hanze y’Itorero kugira ngo ridasuzugurwa cg rigatukwa kubera imirimo y’abaririmo.
Yakomeje avuga ko Abashumba n’ababwiriza butumwa bagomba guha agaciro umurimo bakora no kwita ku ndangagaciro z’umukirisitu, kwirinda ibimenyane byagiye bigaragara hato na hato mu itangwa ry’akazi, kuba abayobozi banyomoza ibihuha bivugwa mu itorero no kwita ku bumwe bw’Abakirisitu.
Basabwe kandi kwitabira gahunda z’amateraniro n’izindi zose zirebana n’inshingano zabo badakererwa, kandi bagaha Abakristo n’abandi babagana service inoze.
Basabwe kuyobora neza Abakristo nk’uko Yesu Kristo ayoboye Itorero rye no kugana amashuri yigisha Bibiliya kuko bishoboka ko igihe kizagera ku isoko ry’umurimo hagakenerwa abize Bibiliya.